অলিম্পিক গেমসের উদ্ভব কবে হয় ?
প্রাচীন অলিম্পিক গেমস
জিউসের সম্মানার্থে প্রাচীন গ্রীসের বিভিন্ন নগর-রাজ্যের অংশগ্রহণে অলিম্পিক গেমস ( – "ta Olympia"; i– "Olympiakoi Agones") অনুষ্ঠিত হত। এতে মূলত বিভিন্ন দৌড়বাজীর প্রতিযোগিতা হত। অলিম্পিক গেমসের উদ্ভব সম্পর্কে নানা জনশ্রুতি এবং কিংবদন্তি আছে, তবে ঐতিহাসিক তথ্যের ভিত্তিতে মনে করা হয় ৭৭৬খৃঃপূঃ-তে গ্রীসের অলিম্পিয়ায় এই খেলার সূচনা হয়। এরপর এই খেলা প্রতি চার বছর অন্তর অনুষ্ঠিত হত। এই সময়কালকে "অলিম্পিয়াড"ও বলা হয়। প্রায় হাজার বছরেরও বেশি সময় ধরে চলার পর ৩৯৪খৃঃ ষষ্ঠ রোমান সম্রাট প্রথম থিওডোসিয়াস রাষ্ট্রীয় ধর্ম হিসাবে খৃষ্টীয় মতবাদ প্রবর্তন করতে চেয়ে এই খেলা বন্ধ করে দেন। মানব সভ্যতার উষালগ্নের প্রাচীন গ্রিস বিভক্ত ছিল অনেক গুলো স্বাধীন নগররাস্ট্রে। উল্লেখযোগ্য নগর রাস্ট্র গুলো ছিল স্পার্টা, এথেন্স, ডেলফি,করিন্থ, থিবিস, আরগোস প্রভৃতি । সে সময়ে নগর রাস্ট্রগুলো একে অপরের সাথে প্রায়ই যুদ্ধবিগ্রহে লিপ্ত থাকত। অলিম্পিক চলাকালীন অলিম্পিক যুদ্ধবিরতি ঘোষণা করা হত যাতে প্রতিযোগীরা নির্ভয়ে স্ব-স্ব দেশ থেকে এসে অলিম্পিকে অংশ নিতে পারে। বিজয়ীর মাথায় পরিয়ে দেওয়া হত লরেল পাতার মুকুট। ক্রমে অলিম্পিক নগর-রাজ্যগুলির পরস্পরের উপরে ক্ষমতা জাহির করার রাজনৈতিক হাতিয়ার হয়ে ওঠে। একদিকে যেমন খেলা চলাকালীন রাজনীতিকরা রাজনৈতিক মৈত্রীর কথা ঘোষণা করতেন, তেমনি, যুদ্ধকালে পুরোহিতেরা ঈশ্বরের কাছে জয়কামনায় বলি চড়াতেন। এই খেলার মাধ্যমে গ্রীক সংস্কৃতিও ভূমধ্যসাগরীয় অঞ্চলে ব্যাপক প্রসার পায়। অলিম্পিক শুধু মাত্র ক্রীড়ার উৎসব ছিল না, এখানে একাধারে ধর্মীয় ও শিল্পকলার উৎসবও হত। ৪৩৫ খৃস্টপূর্বাব্দে অলিম্পিয়ায় নির্মিত হয় সিংহাসনে বসা হাতির দাঁত এবং সোনার তৈরী দেবরাজ জিউসের মুর্তি, যা ছিল প্রাচীন বিশ্বের সপ্তাশ্চর্য্যের অন্যতম। আজ আর সে মুর্তি নেই। হবু পৃষ্ঠপোষকদের আশায় ভাস্কর ও কবিরা এখানে সম্মিলিত হয়ে নিজ নিজ কলার প্রদর্শনী করতেন।
অলিম্পিকে ভার্জিন দ্বীপপুঞ্জ
ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৬৮ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৮৮ সালে অভিষেক, এরপরের ২০১০ শীতকালীন গেমস বাদে প্রতিটি গেমসে প্রতিদ্বন্দ্বিতা করেছে।
সর্বকালীন অলিম্পিক গেমসের পদক তালিকা
সর্বকালীন পদক তালিকা হল সকল অলিম্পিক গেমসের পদক বিজয়ী এনওসি সমূহের একটি তালিকা, যাতে ১৮৯৬ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন অলিম্পিক গেমস এবং ১৯২৩ সাল থেকে ২০১৮ সাল পর্যন্ত অনুষ্ঠিত সকল শীতকালীন অলিম্পিক গেমসের পদক বিজয়ী এনওসির নাম রয়েছে। তবে এ তালিকায় ১৯০৬ অধিবর্ষ গেমসের পদক গননায় ধরা হয়নি। আন্তর্জাতিক অলিম্পিক কমিটি (আইওসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার তথ্যের সমন্বয়ে গঠিত একটি পুর্নাঙ্গ সর্বকালীন তালিকা।
অলিম্পিকে লাতভিয়া
লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
অলিম্পিক ক্রীড়া প্রতিযোগিতা
খৃষ্টপূর্ব ষষ্ঠ এবং পঞ্চম শতকে অলিম্পিক গেমস জনপ্রিয়তার শীর্ষে ছিল। কিন্তু, রোমের ক্ষমতা বৃদ্ধি এবং গ্রীসের উপর এর প্রভাব বিস্তারের সাথে সাথে এর কার্যকারীতা হ্রাস পেতে শুরু করে। অলিম্পিক গেমসের কখন ইতি টানা হয় এর ব্যাপারে কোন নির্ভরযোগ্য সূত্র পাওয়া না গেলেও সাধারনভাবে মনে করা হয় যে ৩৯৩ খৃষ্টাব্দে এই ক্রিড়াযজ্ঞের সমাপ্তি হয় যখন সম্রাট প্রথম থিওডোসিয়াস সমস্ত পৌত্তলিক কার্যকলাপ নিষিদ্ধ করেন। যদিও, থিওডোসিয়াসের আদেশে সরাসরি অলিম্পিকের কোনো উল্লেখ ছিল না। এছাড়া অনেকের ধারণা মতে দ্বিতীয় থিওডোসিয়াস যখন ৪২৬ খৃষ্টাব্দে সমস্ত গ্রিক মন্দির ধ্বংশ করার আদেশ দেন তখনই এই গেমসের সমাপ্তি ঘটে।
শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের তালিকা
ফ্রান্সের গ্রানেবলে অনুষ্ঠিত ১৯৬৮ গেমসে পূর্ব জার্মানি ও পশ্চিম জার্মানি প্রথমবারের মত আলাদা স্বাধীন দল হিসাবে অংশগ্রহণ করে এবং এই দুটি দেশ সহ ৩৭ টি দেশ অংশগ্রহণ করেছিল। ১৯৭২ শীতকালীন অলিম্পিক জাপানের সাপ্পোরোতে অনুষ্ঠিত হয়, যা ছিল ইউরোপ ও আমেরিকার বাইরে আয়োজিত প্রথম শীতকালীন অলিম্পিক গেমস। এ গেমসে ৩৫ টি দেশ অংশগ্রহণ করেছিল, যার মধ্যে ফিলিপাইনের উপস্থিতি ছিল দক্ষিণ-পূর্ব এশিয়ার প্রথম দেশ হিসাবে। ১৯৭৬ সালের গেমস পুনরায় ইন্সব্রুকে ৩৭ টি দেশের অংশগ্রহণে অনুষ্ঠিত হয়।
অলিম্পিকে ব্রাজিল
ব্রাজিল প্রথম অলিম্পিক গেমসে অংশগ্রহণ করে ১৯২০ সালে তারপর থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে, শুধুমাত্র ১৯২৮ গ্রীষ্মকালীন অলিম্পিক বাদে। ১৯৯২ সাল থেকে ব্রাজিল শীতকালীন অলিম্পিক গেমসেও অংশগ্রহণ করে আসছে, যদিও কোন ব্রাজিলীয় ক্রীড়াবিদ শীতকালীন ক্রীড়ায় একটিও পদক বিজয় করতে পারেনি।
প্রাচীন অলিম্পিক গেমস
সর্বশেষ যে দৌড় প্রতিযোগিতাটি অলিম্পিকের নির্ঘন্টে যুক্ত হয়, তার নাম ছিল "হপলিটোড্রোমোস", বা "হপলাইট দৌড়"। খৃঃ পূঃ ৫২০ সালে অলিম্পিকে এটির প্রচলন হয়। প্রথাগতভাবে এটি অলিম্পিকের শেষ দৌড় প্রতিযোগিতা হত। প্রতিযোগীরা পূর্ণ বা আংশিক বর্ম পরে, ঢাল হাতে, শিরস্ত্রাণ বা হাঁটুর নিজে বর্ম পরে, হয় একপাক নয়ত দুই পাক "ডায়াউলোস" (প্রায় ৪০০ বা ৮০০ গজ) দৌড়াত। এই প্রতিযোগিতায় বর্মের ওজনই প্রায় ৫০ থেকে হওয়ার দরুন, "হপলিটোড্রোমোস" আসলে যুদ্ধের জন্য প্রয়োজনীয় গতি ও মনের জোরের পরীক্ষা হয়ে উঠেছিল। বর্মের ওজনের জন্য, প্রায়শঃই প্রতিযোগীদের হাত থেকে ঢাল পড়ে যেত বা কোনো পড়ে যাওয়া প্রতিযোগীর গায়ে হোঁচট খেয়ে পড়ে যেত। একটি পাত্রের গায়ে অঙ্কিত এই প্রতিযোগিতার চিত্রে দেখা যায়, কিছু প্রতিযোগী পড়ে থাকা ঢালের উপর দিয়ে লাফিয়ে পার হচ্ছে। এ কারণেই সম্ভবতঃ এই প্রতিযোগিতার পথটি মাটির তৈরী হত যার উপরে বালি ছড়িয়ে দেওয়া হত।
শীতকালীন এশিয়ান গেমস
শীতকালীন এশিয়ান গেমস হল একটি শীতকালীন বহু-ক্রীড়া প্রতিযোগিতা যা এশিয়া অলিম্পিক কাউন্সিলের সদস্যদের নিয়ে প্রতি চার বছর পরপর অনুষ্ঠিত হয়। এশিয়ান গেমসের শীতকালীন সংস্করণের কথা প্রথম চিন্তা করে জাপানি অলিম্পিক কমিটি ১৯৮২ সালে। তাদের প্রচেষ্টা যখন চালু হয়, তখন তাদেরকেই প্রথম আসর আয়োজনের দায়িত্ব দেওয়া হয় যা ১৯৮৬ সালে সাপ্পোরোতে অনুষ্ঠিত হয়। ১৯৭২ শীতকালীন অলিম্পিকের স্বাগতিক শহর হিসাবে সাপ্পোরোর পূর্ব অভিজ্ঞতা ও অবকাঠামোর জন্য সাপ্পোরোকে স্বাগতিক মনোনীত করা হয়।
অলিম্পিক ক্রীড়া প্রতিযোগিতা
অলিম্পিক আন্দোলন থেকেই বিংশ এবং একবিংশ শতাব্দিতে অলিম্পিক গেমসে অনেক ধরনের পরিবর্তন এসেছে। এই পরিবর্তনগুলোর অন্যতম হল শীতকালীন অলিম্পিকের প্রচলন, প্রতিবন্ধীদের জন্য প্যারালিম্পিক এবং কিশোর ক্রীড়াবিদদের জন্য যুব অলিম্পিক গেমস। এইসব পরিবর্তনকে সার্থক করার জন্য আইওসিকে অনেক ধরনের অর্থনৈতিক, রাজনৈতিক এবং কারিগরি দক্ষতা অর্জন করতে হয়েছে। ফলতঃ পিয়ের দ্য কুবেরত্যাঁর অপেশাদারি ধারনা থেকে সরে এসে পেশাদার ক্রীড়াবিদদের এই প্রতিযোগিতায় অংশগ্রহনের সুযোগ তৈরী হয়। প্রথম বিশ্বযুদ্ধ এবং দ্বিতীয় বিশ্বযুদ্ধের সময় এই প্রতিযোগিতা বন্ধ ছিল এবং স্নায়ুযুদ্ধের সময় এই প্রতিযোগিতা সীমিত পরিসরে অনুষ্ঠিত হয়।
অলিম্পিক ক্রীড়া প্রতিযোগিতা
১৪ থেকে ১৮ বছর বয়সী ক্রীড়াবিদদের জন্য সুযোগ করে দেওয়ার জন্য ২০১০ সালে মূল অলিম্পিক গেমসের সাথে যুব অলিম্পিক গেমসের সংযোজন করা হয়েছিল। এর প্রধান রূপকার ছিলেন আইওসির প্রেসিডেন্ট জ্যাকুয়াস রোগ। তিনি এই যুব অলিম্পিকের প্রস্তাব করেন ২০০১ সালে যা আইওসির ১১৯ তম কংগ্রেসে অনুমোদিত হয়। ২০১০ সালের ১৪-২৬ আগস্টে সিঙ্গাপুরে প্রথম গ্রীষ্মকালীন অলিম্পিক গেমস অনুষ্ঠিত হয়, অপরদিকে এর শীতকালীন আসর বসে দুই বছর পর অস্ট্রিয়ার ইন্সব্রুকে। এই যুব অলিম্পিক গেমস অলিম্পিকের মূল আসরের চেয়ে স্বল্প পরিসরে অনুষ্ঠিত হয়। শীতকালীন আসর নয় দিনের জন্য অনুষ্ঠিত হয় যেখানে ৯৭০ জন ক্রীড়াবিদ ও ৫৮০ জন প্রতিনিধি অংশগ্রহণ করতে পারে অপরদিকে গ্রীষ্মকালীন আসর হয় ১২ দিনের জন্য যেখানে ৩৫০০ জন ক্রীড়াবিদ ও ৮৭৫ জন প্রতিনিধি অংশগ্রহণ করতে পারে। মূল অলিম্পিকের ন্যায় এই অলিম্পিকেও বিভিন্ন ধরনের ক্রীড়া প্রতিযোগিতা থাকলেও, এছাড়া এর স্থায়িত্ব কমানোর জন্য কিছু ইভেন্ট বাদ দেওয়া হয়, কিছু খেলায় নারী ও পুরুষের মিশ্র দল গঠন করা হয়, এমনকি জাতীয় অলিম্পিক কমিটিরও মিশ্র দল গঠিত হয়।
অলিম্পিক ক্রীড়া প্রতিযোগিতা
বিশ্বযুদ্ধের কারণে মোট তিনটি অলিম্পিক গেমস আয়োজন করা সম্ভব হয় নি এগুলো হল ১৯১৬, ১৯৪০ এবং ১৯৪৪। ১৯১৬ সালে প্রথম বিশ্বযুদ্ধ, ১৯৪০ ও ১৯৪৪ সালে দ্বিতীয় বিশ্বযুদ্ধের কারণে অলিম্পিক অনুষ্ঠান বাতিল করা হয়। ২০০৮ সালে বেইজিং গ্রীষ্মকালীন অলিম্পিকের উদ্বোধনের দিনে রাশিয়া ও জর্জিয়ার যুদ্ধ শুরু হলেও অলিম্পিক অনুষ্ঠান অব্যাহত থাকে। উল্লেখ্য, যে ওই উদ্বোধনী অনুষ্ঠানে রাশিয়ার প্রধানমন্ত্রী ভ্লাদিমির পুতিন, যুক্তরাষ্ট্রের প্রেসিডেন্ট জর্জ বুশ উপস্থিত ছিলেন এবং চীনা প্রধানমন্ত্রী হু জিন্তাও এর সভাপতিত্বে মধ্যান্যভোজে এই পরিস্থিতি নিয়ে আলোচনা করেন।
১৯২৪ শীতকালীন অলিম্পিক
১৯২৪ সালের শীতকালীন অলিম্পিক ক্রীড়া প্রতিযোগিতা, যা প্রথম শীতকালীন অলিম্পিক নামে পরিচিত, ১৯২৪ সালে ফ্রান্সের শামোনিক্স-এ অনুষ্ঠিত হয়। এটিকে শুরুতে বলা হয়েছিল সোমেন দে স্পর দিভের (Semaine des Sports d'Hiver, "আন্তর্জাতিক শীতকালীন ক্রীড়া সপ্তাহ") যা ১৯২৪ গ্রীষ্মকালীন অলিম্পিক্‌স-এর সাথে সংঘটিত হয়েছিল। মূল ক্রীড়া প্রতিযোগিতাগুলি মোঁ ব্লা-র পাদদেশে শামোনিক্স (Chamonix), ওত-সাভোয়া এলাকায় ২৫শে জানুয়ারি ও ৫ই ফেব্রুয়ারির মধ্যে অনুষ্ঠিত হয়।
অলিম্পিক ক্রীড়া প্রতিযোগিতা
বিংশ শতাব্দীর প্রথমার্ধে অলিম্পিক স্বল্প বাজেটে অনুষ্ঠিত হত। ১৯৫২ সাল থেকে ১৯৭২ সাল পর্যন্ত আইওসির প্রেসিডেন্ট আভেরি ব্রান্ডেজ অলিম্পিক গেমসকে বাণিজ্যিক স্বার্থে ব্যবহারের সকল প্রস্তাবকে নাকচ করে দিয়েছিলেন। তিনি বিশ্বাস করতেন যে বাণিজ্যিক কোম্পানিগুলোর সাথে অলিম্পিক কমিটির ব্যবসায়িক সম্পর্ক থাকলে তারা আইওসির উপর প্রভাব বিস্তার করার চেষ্টা করবে। ব্রান্ডেজের সময় অলিম্পিকের আয়োজকেরা তাদের নিজেদের পৃষ্ঠপোষকের কাছ থেকে অর্থ নিতেন এবং নিজেদের প্রতীক ব্যবহার করতেন। ব্রান্ডেজ অবসর নেওয়ার আগ পর্যন্ত অলিম্পিক কমিটির তহবিলে মাত্র কুড়ি লক্ষ মার্কিন ডলার জমা ছিল। তবে তার অবসরের আট বছর পর আইওসির তহবিলে প্রায় ৪ কোটি ৫০ লক্ষ মার্কিন ডলার ছিল।
প্রাচীন অলিম্পিক গেমস
৭২৪ খৃষ্ট পূর্বাব্দে ১৪শ অলিম্পিকের সময় "ডায়াউলোস", বা দ্বি-স্ট্যাড দৌড়ের প্রচলন হয়। এটি আসলে স্টেডিয়ামের দ্বিগুণ দূরত্ব বা একপাকের সমান - প্রায় , তবে গবেষকেরা এ ব্যাপারে দ্বিমত পোষণ করেন যে, প্রতিটি দৌড়বীরের পাক খেয়ে ফিরে আসার জন্য নিজস্ব খুঁটি ছিল; নাকি সকল দৌড়বীর একই খুঁটি থেকে পাক খেয়ে শুরুর স্থানে ফিরে আসত।
খৃঃ পূঃ ৭২০ অব্দে "ডোলিকোস" নামে তৃতীয় একটি দৌড় প্রতিযোগিতা শুরু করা হয়। যতটুকু তথ্য পাওয়া যায় তাতে এই দৌড়ের দৈর্ঘ্য নিয়ে বিতর্ক আছে। তবে, সম্ভবতঃ এই রেস প্রায় ১৮-২৪ পাকের হত, মানে, প্রায় তিন মাইল (৫ কিমি)। এটি অনেকটা আজকের ম্যারাথনের অনুরূপ - দৌড় শুরু ও শেষ স্টেডিয়ামে হলেও মাঝের পথটি আঁকা বাঁকা ভাবে পুরো অলিম্পিয়া জুড়েই ছিল। এই পথের ধার দিয়ে অলিম্পিয়ার বিভিন্ন যে সব মন্দির ও মূর্তি পড়ত, তাদের মধ্যে উল্লেখযোগ্য হল নাইকির মূর্তি ও জিউসের মন্দির।
বাস্কেটবল
বাস্কেটবল খেলার প্রধান উপকরণ হিসেবে বলকেও বাস্কেটবল নামে আখ্যায়িত করা হয়। ১৮৯১ সালে মেসাচুসেটসের স্প্রিংফিল্ডের ড. জেমস নাইজস্মিথ নামীয় একজন অধ্যাপক এ ক্রীড়া উদ্ভাবন করেন। জনপ্রিয়তার দিক দিয়ে বাস্কেটবল বিশ্বে দ্বিতীয় স্থানে অবস্থান করছে। গ্রীষ্মকালীন অলিম্পিকের অন্যতম ক্রীড়া হিসেবে বিবেচিত। প্রমিলা বাস্কেটবলও সমান জনপ্রিয়; তবে পুরুষদের তুলনায় কম জনপ্রিয়তা অর্জন করেছে।
অলিম্পিকে আয়ারল্যান্ড
আয়ারল্যান্ড গ্রীষ্মকালীন অলিম্পিক গেমস ১৯২৪ সাল থেকে এবং শীতকালীন অলিম্পিক গেমসে ১৯৯২ সাল থেকে অংশগ্রহণ করে আসছে। আয়ারল্যান্ডের জাতীয় অলিম্পিক কমিটি ১৯২২ সালে গঠিত হয়, যখন স্বায়ত্তশাসনের অধিকার লাভ করে এবং প্যারিস অলিম্পিকের জন্য ১৯২৪ সালে আইওসির স্বীকৃতি লাভ করে।
২০০৮ গ্রীষ্মকালীন অলিম্পিক
২০০৮ গ্রীষ্মকালীন অলিম্পিক, আনুষ্ঠানিকভাবে পরিচিত XXIX অলিম্পিয়াডের গেমস (), একটি প্রধান আন্তর্জাতিক বহু-ক্রীড়া বিশিষ্ট অনুষ্ঠান, যা ২০০৮ সালের অগাস্ট ৮ থেকে ২৪ তারিখে বেইজিং, চীনে অনুষ্ঠিত হয়।
অলিম্পিক ক্রীড়া প্রতিযোগিতা
১৯৪৮ সালে স্যার লুডউইগ গাটম্যান দ্বিতীয় বিশ্বযুদ্ধে আহত সৈনিকদের পূনর্বাসনের জন্য কয়েকটি হাসপাতালের মধ্যে ১৯৪৮ সালের লন্ডন অলিম্পিকের মত করে মাল্টি ইভেন্ট প্রতিযোগিতা চালু করেন। গাটম্যানের এই ইভেন্টটি স্টোক মেন্ডিভেল গেমস নামে একটি বাৎসরিক ক্রীড়া আসর হিসেবে পরিচিত হয়। তখন থেকে পরবর্তী বার বছর পর্যন্ত গাটম্যান এবং তার সহযোগীরা এই গেমস কে বিকলাঙ্গদের পূনর্বাসন ও নিরাময়ের একটি মাধ্যম হিসেবে ব্যবহার করতে থাকেন। রোমে অনুষ্ঠিত ১৯৬০ সালের অলিম্পিকে গাটম্যান এবং তার সমর্থকেরা প্রায় ৪০০ জন ক্রীড়াবিদকে একটি "সমান্তরাল অলিম্পিকে" অংশগ্রহণ করানোর জন্য নিয়ে আসেন। এটিই ছিল অলিম্পিকের ইতিহাসে প্রথম প্যারালিম্পিক। এর পর থেকে প্রত্যেক অলিম্পিক অনুষ্ঠানের বছরে এই প্যারাঅলিম্পিক গেমস অনুষ্ঠিত হয়ে আসছে। ১৯৮৮ সালে দক্ষিণ কোরিয়ার সিউলে প্রথমবারের জন্য একই শহরে গ্রীষ্মকালীন অলিম্পিক ও প্যারাঅলিম্পিক গেমস উভয়ই অনুষ্ঠিত হয়েছিল। ২০০১ সালে আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটি একটি চুক্তি স্বাক্ষর করে যাতে স্থির করা হয় যেই দেশ অলিম্পিক গেমসের আয়োজক হবে তাকে একই সাথে প্যারা অলিম্পিক গেমসও আয়োজন করতে হবে। এই চুক্তি ২০০৮ সালে বেজিংয়ে এবং ভ্যানকুভারে শীতকালীন অলিম্পিকে এর বাস্তবায়ন শুরু হয়। লন্ডন অলিম্পিক আয়োজন কমিটির সভাপতি লর্ড কো লন্ডনে ২০১২ সালে অনুষ্ঠিত প্যারালিম্পিক সম্পর্কে বলেন-
অলিম্পিকে জার্মানি
জার্মানি ১৮৯৬ সালে অনুষ্ঠিত আধুনিক অলিম্পিক গেমসের শুরু থেকেই অংশগ্রহণ করে আসছে। জার্মানি ৩টি গেমস আয়োজনের সুযোগ পেয়েছে, যার মধ্যে ১৯৩৬ সালের শীতকালীন ও গ্রীষ্মকালীন উভয় এবং ১৯৭২ সালের গ্রীষ্মকালীন অলিম্পিক। এছাড়া জার্মানির ১৯১৬ গ্রীষ্মকালীন অলিম্পিক ও ১৯৪০ শীতকালীন অলিম্পিক আয়োজনের কথা ছিল কিন্তু তা প্রথম ও দ্বিতীয় বিশ্বযুদ্ধের কারণে বাতিল হয়।
গ্রীষ্মকালীন অলিম্পিকে দৌড়বাজী
১৮৯৬ সালে আধুনিক অলিম্পিকের জন্ম থেকেই গ্রীষ্মকালীন অলিম্পিকে দৌড়বাজীর প্রতিযোগিতা অনুষ্ঠিত হয়ে আসছে। এই গোত্রের খেলা প্রাচীন অলিম্পিক গেমসেরও অবিচ্ছেদ্য অংশ ছিল। আধুনিক অলিম্পিকে দৌড়বাজীর প্রধাণ বিভাগগুলি হল, ট্র্যাক ও ফিল্ড বিভাগ, পথ দৌড় বিভাগ, এবং প্রতিযোগিতামূলক হন্টন বিভাগ। শুরুর দিকে ক্রস কান্ট্রি দৌড় বিভাগও ছিল কিন্তু ১৯২৪ গ্রীষ্মকালীন অলিম্পিক পর থেকে এটি বাদ যায়।
জিমন্যাস্টিকস
প্রাচীন গ্রীক সভ্যতার সূচনালগ্নে জিমন্যাস্টিক্‌সের উৎপত্তি ঘটেছিল বলে ধারনা করা হয়। ষাঁড়ের উপর থেকে এক ব্যক্তির লাফ দেয়াকে কেন্দ্র করে জিমন্যাস্টিক্‌স ক্রীড়ার প্রবর্তনা। এছাড়া, অ্যাথলেটিক্‌সের একগুচ্ছ প্রতিযোগিতায় কি কি ঘটে থাকে তা থেকেও জিমন্যাস্টিক্‌স খেলাটির প্রচলন হতে পারে। এ ক্রীড়ায় দৌঁড়, ওজন বহন, রশি সহযোগে আরোহণ, লাফ দিয়ে বাঁধা প্রাচীর অতিক্রমণ ইত্যাদি বিষয়গুলো এতে সংশ্লিষ্ট থাকে। আধুনিক অলিম্পিকের সূচনালগ্নে এটি সম্পৃক্ত হয়েছিল। প্রকৃতপক্ষে শুধুমাত্র পুরুষদেরকেই এ খেলায় অংশগ্রহণের জন্যে অনুমতি দেয়া হয়েছিল।
অলিম্পিকে রোমানিয়া
রোমানিয়া প্রথম অলিম্পিক গেমসে অংশগ্রহণ করে ১৯০০ সালে, কিন্তু রোমানিয়ার জাতীয় অলিম্পিক কমিটি রোমানীয় অলিম্পিক এবং ক্রীড়া কমিটি ১৯১৪ সালে গঠিত হয়। অভিষেকের পরের চারটি গেমস তারা অংশগ্রহণ করেনি, ১৯২৪ সালের গ্রীষ্মকালীন অলিম্পিকে পুনরায় ফিরে আসে। তারপর থেকে প্রতিটি গ্রীষ্মকালীন ও শীতকালীন গেমসে প্রতিনিধিত্ব করে আসছে, একমাত্র ১৯৮০ গেমস যুক্তরাষ্ট্রে নেতৃত্বে বয়কট করেছিল।
অলিম্পিক ক্রীড়া প্রতিযোগিতা
১৮৯৬ সালে অলিম্পিক গেমসের শুরু থেকেই অস্ট্রেলিয়া, ফ্রান্স, গ্রেট ব্রিটেন এবং সুইজারল্যান্ড প্রত্যেকটি আসরেই অংশগ্রহণ করেছে। অন্যান্য দেশসমূহ হয়তো যোগ্য ক্রীড়াবিদের অভাবে নয়তো নানা রাজনৈতিক কারণে অনেক আসরেই অংশগ্রহণ করে নি। আইরিশ অলিম্পিক কাউন্সিল ১৯৩৬ বার্লিন অলিম্পিক বর্জন করেছিলো। তার কারণ ছিল আইওসি তাদেরকে পুরো আয়ারল্যান্ডের প্রতিনিধিত্বের বদলে শুধুমাত্র স্বাধীন আইরিশ রাজ্য হিসাবে যোগদান করতে বলেছিল।
১৮৯৬ গ্রীষ্মকালীন অলিম্পিক
১৮৯৬ গ্রীষ্মকালীন অলিম্পিক্‌স গ্রিসের রাজধানী অ্যাথেন্স শহরে অনুষ্ঠিত হয়। আধুনিক সময়ের এটি প্রথম অলিম্পিক ক্রীড়া প্রতিযোগিতার আসর।
শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের তালিকা
শীতকালীন অলিম্পিক গেমসকে গ্রীষ্মকালীন অলিম্পিক গেমসের সাথে একই বছরে আয়োজনের চেয়ে বরং চার বছর অলিম্পিয়াডের মাঝামাঝি সময়ে নিয়ে আসার জন্য আইওসি ১৯৮৬ সালের অক্টোবরে নির্বাচনের আয়োজন করে। এবং এ পরিবর্তিত গেমস শুরু হয় ১৯৯৪ সালে নরওয়ের লিলেহামারে অনুষ্ঠিত ১৭তম অলিম্পিক শীতকালীন গেমসের মাধ্যমে। এতে চেক রিপাবলিক ও স্নোভানিয়া একক স্বাধীন দল এবং সাবেক সোভিয়েত ইউনিয়েনের প্রত্যেকটি দেশসহ ৬৭ টি দেশ অংশগ্রহণ করে।
অলিম্পিক ক্রীড়া প্রতিযোগিতা
অলিম্পিকে একক বা দলগতভাবে প্রতিটি প্রতিযোগিতায় প্রথম, দ্বিতীয় ও তৃতীয় স্থানাধিকারীদের পদক দেওয়া হয়। ১৯১২ সাল পর্যন্ত চ্যাম্পিয়নকে নিরেট সোনার পদক দেওয়া হত, পরে গিলটি করা রূপো এবং এখন সোনার জল করা রূপোর পদক দেওয়া হয়। তবে প্রতিটি স্বর্ণপদকে অন্ততঃ ছয় গ্রাম খাঁটি সোনা থাকতেই হবে। দ্বিতীয় ও তৃতীয় স্থানাধিকারীদের যথাক্রমে রৌপ্য ও ব্রোঞ্জ পদক প্রদান করা হয়। একক-বিদায় প্রতিযোগিতার (যেমন, মুষ্টিযুদ্ধ) ক্ষেত্রে তৃতীয় স্থান নির্ণায়ক কোনো খেলা হয় না; বরং উভয় সেমিফাইনাল বিজিতকেই ব্রোঞ্জ পদক দেওয়া হয়। ১৮৯৬ সালের প্রথম অলিম্পিকে শুধুমাত্র প্রথম দুজনকে পদক দেওয়া হয় - প্রথম স্থানাধিকারী পেয়েছিলেন রৌপ্য ও দ্বিতীয় স্থানাধিকারী পেয়েছিলেন ব্রোঞ্জ। আজকের তিন পদকের রীতি শুরু হয় ১৯০৪ গ্রীষ্মকালীন অলিম্পিক থেকে। ১৯৪৮ সাল থেকে চতুর্থ, পঞ্চম ও ষষ্ঠ স্থানাধিকারীদের মানপত্র প্রদান করা শুরু হয়, এই মানপত্রকে সরকারিভাবে "বিজয় মানপত্র" (বা, ভিকট্রি ডিপ্লোমা ) বলা হয়; ১৯৮৪ অলিম্পিক থেকে সপ্তম ও অষ্টম স্থানাধিকারীদেরও এই মানপত্র দেওয়া হচ্ছে। ২০০৪ অ্যাথেন্স অলিম্পিকে প্রথম তিনজনকে পদকের সাথে জলপাই পাতার স্তবকও দেওয়া হয়েছিল। আইওসি পদক সংক্রান্ত কোনো নিজস্ব পরিসংখ্যান রাখে না, তবে বিভিন্ন জাতীয় অলিম্পিক কমিটি ও সংবাদ মাধ্যম এই পরিসংখ্যান রাখে ও এর মাধ্যমে সাফল্যের বিচার করে।
অলিম্পিক গেমস আয়োজক শহরের তালিকা
অলিম্পিক গেমস আয়োজক/স্বাগতিক শহরের তালিকা হল ১৮৯৬ সাল থেকে আয়োজিত গ্রীষ্মকালীন ও শীতকালীন উভয় আধুনিক অলিম্পিক গেমসের স্বাগতিক শহরসমূহের একটি তালিকা। ১৯৮৬ সাল থেকে ২৯টি গ্রীষ্মকালীন অলিম্পিক গেমস আলাদা ২৩টি শহরে এবং ২২টি শীতকালীন অলিম্পিক গেমস আলাদা ১৯টি শহরে অনুষ্ঠিত হয়। উপরন্তু, তিনটি গ্রীষ্মকালীন অলিম্পিক এবং দুটি শীতকালীন অলিম্পিক নির্ধারিত সময়ে অনুষ্ঠিত হয়নি; যা পরে বাতিল করা হয়েছিল সেগুলো হল ১৯১৮ বার্লিন (গ্রীষ্মকালীন), ১৯৪০ গার্মিস্চ পার্তেনকির্চেন (গ্রীষ্মকালীন) ও হেলসিকিং (শীতকালীন) এবং ১৯৪৪ লন্ডন (গ্রীষ্মকালীন) ও কর্টিনো দি এমপেজো (শীতকালীন)। ১৯০৬ সালের গ্রীষ্মকালীন অলিম্পিক এথেন্সে অনুষ্ঠিত হয় আন্তর্জাতিক অলিম্পিক কমিটির কোন দৈর্ঘ্য আনুষ্ঠানিকতা ছাড়াই, যদিও হাতে অনেক সময় ছিল এবং একে ১৯০৬ ইন্টারকল্ড গেমস হিসাবে অবহিত করা হয়। আসন্ন অলিম্পিকের জন্য চারটি শহর নির্বাচিন করা হয়েছে; যেগুলো হল ২০১৬ গ্রীষ্মকালীন অলিম্পিকের জন্য রিও দি জেনেরিও, ২০১৮ শীতকালীন অলিম্পিকের জন্য পিয়ংচাঙ, দক্ষিণ কোরিয়া, ২০২০ গ্রীষ্মকালীন অলিম্পিকের জন্য টোকিও এবং ২০২২ শীতকালীন অলিম্পিকের জন্য বেইজিং।
দাবা অলিম্পিয়াড
১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্ণামেন্ট চলাকালীন সময়ের শেষদিনে অংশগ্রহণকারী খেলোয়াড়দের অংশগ্রহণে ফিদে নামে বিশ্ব দাবা সংস্থাটির প্রতিষ্ঠা হয় যা ছিল সকল দাবা খেলোয়াড়ের মিলনস্থল। এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি।
স্নোবোর্ডিং
স্নোবোর্ডিং এর উন্নতকরন এর প্রেরনায় মুলত স্কেটবর্ডিং, স্লেডিং, সার্ফিং এবং স্কিইং যুক্ত । এটার উৎপত্তি হয় ১৯৬০ সালে মার্কিন যুক্তরাষ্ট্রে এবং ১৯৯৮ সালে এটা ন্যাঙ্গোতে এটা শীতকালীন অলিম্পিক খেলা হয়ে উঠে । স্নোবোর্ডিং ২০১৪ সালে সোচিতে উইন্টার প্যারালিম্পিকস হিসাবে এই খেলা অনুষ্ঠিত হয় । মার্কিন যুক্তরাষ্ট্রে এটির জনপ্রিয়তা ২০০৭ সালের পর থেকে দিন দিন বেড়ে চলছে ।
অলিম্পিক ক্রীড়া প্রতিযোগিতা
১৮৯৬ সালের আসরের সফলতার পর অলিম্পিক গেমস একটি স্থবির সময়ের মধ্য দিয়ে যায় যখন এর অস্তিত্বই সংকটাপন্ন হয়ে পড়ে। ১৯০০ ও ১৯০৪ সালের উভয় অলিম্পিক গেমসই যথাক্রমে ফ্রান্সের বিখ্যাত প্যারিস প্রদর্শনী ও যুক্তরাষ্ট্রের সেন্ট লুইস শহরের বিশ্বমেলার পাশে একটি অনুসারি অনুষ্ঠান হিসাবে উদযাপিত হয়। প্যারিসে অলিম্পিক গেমস শুরু হওয়ার জন্য কোন আলাদা স্টেডিয়াম ছিল না। তবে প্রথমবারের মত মহিলারা অংশগ্রহণ করায় এই আসরটি স্মরণীয় হয়ে থাকে। অন্যদিকে সেন্ট লুইসের গেমসে সারা বিশ্ব থেকে মাত্র ৬৫০ জন ক্রীড়াবিদ অংশগ্রহণ করেন যাদের মধ্যে ৫৫০ জনই ছিল আয়োজক যুক্তরাষ্ট্রের। তবে ১৯০৬ অধিবর্ষ অলিম্পিক থেকে গেমসটি আবার উজ্জীবিত হতে শুরু করে। এই গেমসের নাম অধিবর্ষ বা Intercalated ছিল কারণ প্রথম অলিম্পিক আয়োজনের পর তৃতীয় অলিম্পিয়াডে আবার অ্যাথেন্সে অলিম্পিকের আয়োজন হয়েছিল। শুরুতে আন্তর্জাতিক অলিম্পিক কমিটি এই গেমসের মান্যতা দিলেও পরে সেই স্বীকৃতি তুলে নেয়। আবার অন্য দিকে ঐ একবারের পর অধিবর্ষ গেমস আর কখনো আয়োজিত হয়নি।
শীতকালীন প্যারালিম্পিক গেমস
প্রথম শীতকালীন প্যারালিম্পিক ১৯৭৬ সালে সুইডেনের ওরন্সকোল্ডভিকে শুরু হয়। সেই গেমস প্যারালিম্পিকের প্রথম ছিল, যেখানে হুইলচেয়ার ক্রীড়াবিদের চেয়ে অন্যান্য ক্রীড়াবিদগণ বেশি বৈশিষ্ট্যপূর্ণ ছিল। এই গেমসটি অলিম্পিক গেমসের পর ( একমাত্র গ্রীষ্মকালীন প্যারালিম্পিক গেমস ছাড়া) সবচেয়ে বড় ও সম্প্রসারিত আন্তর্জাতিক ক্রীড়া প্রতিযোগিতা হয়ে উঠে। তাদের এ সম্প্রসারণের ফলে একটি সুনির্দিষ্ট শ্রেণীবিন্যাস পদ্ধতির প্রয়োজন হয়ে উঠে। এ পদ্ধতি বিতর্ক বৃদ্ধি করে এবং একইসাথে প্রতারণার জন্য দরজা উন্মুক্ত করে। এছাড়াও শীতকালীন প্যারালিম্পিয়ানরা স্টেরোইড ব্যবহারের জন্য এবং প্যারালিম্পিক ক্রীড়াবিদগণ প্রতারণার অন্যান্য ধরন ব্যবহারের জন্য দোষী সাব্যস্ত হয়, যা গেমসের অখণ্ডতা কলুষিত করে।
প্রাচীন অলিম্পিক গেমস
প্রাচীন অলিম্পিকের অংশগ্রহণ করার অধিকার মূলতঃ ছেলেদের থাকলেও অশ্বচালনা প্রতিযোগিতায় মেয়েরা অংশ নিতে পারত। খৃঃ পূঃ ৩৯৬ ও পরে আবার খৃঃ পূঃ ৩৯২ সালে স্পার্টান রাজকুমারী সিনিস্কার ঘোড়াগুলি চার-চারটে ঘোড়দৌড়ে বিজয়ী হয়। সাধারণভাবে মনে করা হয় কুমারী মহিলাদের (বাগদত্তা বা বিবাহিতা নয় এমন) অলিম্পিকের দর্শকাসনে বসার অনুমতি ছিল। আর অনুমতি ছিল, জিউসের মন্দিরে তৈলপ্রদীপ প্রজ্বলনকারী পূজারিণীদের।
টেবিল টেনিস
টেবিল টেনিস বা পিং পং () বিশ্বের অন্যতম জনপ্রিয় খেলা হিসেবে বিভিন্ন দেশের ক্রীড়াবিদদের নিকট অত্যন্ত পরিচিত। ব্যক্তিগত কিংবা দলগত বিষয় হিসেবে এ খেলা টেবিলের উপরের অংশে খেলতে হয়। এছাড়াও, খেলার উপকরণ হিসেবে ব্যাট, ছোট বল, জাল এবং টেবিলের প্রয়োজন পড়ে। ১৮৮০ সালে ইংল্যান্ডে টেবিল টেনিসের উৎপত্তি ঘটে। আধুনিক অলিম্পিকে এ ক্রীড়া ১৯৮৮ সালের সিউল অলিম্পিকে অন্তর্ভুক্ত হয়। বিশ্বের অধিকাংশ সেরা টেবিল টেনিস খেলোয়াড় চীন দেশের জন্মগ্রহণকারী। অন্যদিকে, ইউরোপীয় দেশের মধ্যে জার্মানি অন্যতম।
শীতকালীন অলিম্পিক গেমস
শীতকালীন অলিম্পিক গেমস হল একটি বড় আকারের আন্তর্জাতিক বহু-ক্রীড়া প্রতিযোগিতা যা প্রত্তেক চার বছর পর পর অনুষ্ঠিত হয়। শীতকালীন অলিম্পিক গ্রীষ্মকালীন অলিম্পিক গেমসের মত নয়, এর বৈশিষ্ট্য হল ক্রীড়াসমূহ তুষার ও বরফের উপর অনুশীলন করা হয়। শীতকালীন অলিম্পিক গেমসের প্রথম আসর বসে ফ্রান্সের চেমনিক্সে ১৯২৪ সালে। শীতকালীন অলিম্পিকের মূল পাঁচটি ক্রীড়া (যেগুলো আবার নয়টি বিভাগে বিভক্ত) ছিল ববস্লেইগ, কার্লিং, আইস হকি, নরডিক স্কিইং (এর বিভাগ গুলো হল মিলিটারি প্যাট্রোল, ক্রস কান্ট্রি স্কিইং, নরডিক কম্বাইন্ড এবং স্কী জাম্পিং) এবং স্কেটিং ( এর বিভাগ গুলো হল ফিগার স্কেটিং এবং স্পীড স্কেটিং।
অলিম্পিক ক্রীড়া প্রতিযোগিতা
পেশাদার ক্রীড়াবিদদের বাদ দেবার কারণে আধুনিক অলিম্পিকের ইতিহাস নানা বিতর্কে দীর্ণ হয়ে আছে। ১৯১২ গ্রীষ্মকালীন অলিম্পিকে পেন্টাথলন ও ডেকাথলনে বিজয়ী জিম থর্পের অলিম্পিক পদক কেড়ে নেওয়া হয় যখন জানা যায় যে তিনি অলিম্পিকের আগে আধা-পেশাদার বেসবল খেলেছিলেন। আইওসি ১৯৮৩ সালে, মানবিকতার খাতিরে, তাঁর মৃত্যুর পর সেই পদক ফিরিয়ে দেয়। সুইস ও অস্ট্রীয় স্কিয়ারেরা তাঁদের প্রশিক্ষকদের, এই খেলায় অর্থ উপার্জনের তথা পেশাদার হবার অপরাধে, অলিম্পিকে অংশ নিতে বাধা দেওয়ায় ১৯৩৬ শীতকালীন অলিম্পিক বর্জন করেন।
গ্রীষ্মকালীন প্যারালিম্পিক গেমস
আনুষ্ঠানিকভাবে প্রথম প্যারালিম্পিক গেমস ১৯৬০ সালে ইতালির রোমে অনুষ্ঠিত হয়। ১৯৬০ প্যারালিম্পিক গেমসে ২৩ টি দেশের ৪০০ জন প্রতিবন্ধী ক্রীড়াবিদ অংশগ্রহণ করে, যদিও সেখানে একমাত্র হুইলচেয়ারে ক্রীড়াবিদরা ছিলেন।
অলিম্পিকে ভারত
ভারত প্রথম অলিম্পিক গেমসে অংশগ্রহণ করে ১৯০০ সালে। সেই গেমসে ভারতের একমাত্র অংশগ্রহণকারী খেলোয়াড় নরম্যান প্রিচার্ড অ্যাথলেটিকসে দুটি পদক জয় করেছিলেন। ১৯২০ সালের গ্রীষ্মকালীন অলিম্পিক্‌সে ভারত প্রথম দল পাঠায়। তারপর থেকে প্রতিটি গ্রীষ্মকালীন অলিম্পিক্‌সে ভারত অংশ নিয়েছে। ১৯৬৪ সাল থেকে বিভিন্ন শীতকালীন অলিম্পিকেও ভারত অংশ নিয়েছে।
অলিম্পিক ক্রীড়া প্রতিযোগিতা
২০১৬ অলিম্পিক ধরে হিসাব করলে, ২৩টি দেশের ৪৪টি শহরে অলিম্পিকের আসর বসবে। কিন্তু ইউরোপ ও উত্তর আমেরিকার বাইরে অলিম্পিক মাত্র ৮ বার আয়োজিত হয়েছে। ১৯৮৮ সিওল অলিম্পিক থেকে আজ অবধি ৪ বার এশিয়া ও ওশেনিয়ায় অলিম্পিক আয়োজিত হয়েছে। অথচ, আগের ৯২ বছরের অলিম্পিকের ইতিহাসে এরকম নজির নেই। ২০১৬ রিও অলিম্পিক দক্ষিণ আমেরিকায় প্রথম অলিম্পিক হবে। এদিকে আফ্রিকায় এখনো পর্যন্ত অলিম্পিক অনুষ্ঠিত হয়নি।
প্রাচীন অলিম্পিক গেমস
অলিম্পিকের প্রথম ২০০ বছরে শুধুমাত্র স্থানীয় পরিমন্ডলে ধর্মীয় গুরুত্ব ছিল। এসময় অলিম্পিয়ার নিকটবর্তী অঞ্চল ছাড়া গ্রীসের অন্য জায়গা থেকে গেমসে অংশগ্রহণ ছিল না। বিজয়ীদের তালিকায় পেলোপোনেসিয়ান প্রতিযোগীদের রমরমা থেকেই এটা বোঝা যায়। খৃঃ পূঃ ৫ম ও ৬ষ্ঠ শতাব্দীতে গ্রীক উপনিবেশের প্রসার অনেক সফল অলিম্পিক প্রতিযোগীর যোগান দেয়। যেমন, পসেনিয়াসের লেখায় পাওয়া যায়, খৃঃ পূঃ ৬৩০ সালে Thera-->সান্তোরিনি|থেরার ঔপনিবেশিকরা স্পার্টার সাহায্যে সিরিনের পত্তন করেন। তিন বারের অলিম্পিক চ্যাম্পিয়ন চিওনিসকে ঋণ হিসাবে প্রদান স্পার্টার প্রধান সাহায্য ছিল। একজন অলিম্পিক চ্যাম্পিয়নের উপস্থিতি একদিকে যেমন উপনিবেশগুলির জনসংখ্যা বৃদ্ধিতে সহায়তা করেছে, তেমনি অলিম্পিয়ার নিকটবর্তী নগররাষ্ট্রগুলির সাথে সাংস্কৃতিক ও রাজনৈতিক সম্পর্ক বজায় রাখতে সাহায্য করেছে। এভাবে অলিম্পিয়ার প্রাধান্য বজায় রেখে হেলেনিস্টিক সংস্কৃতি ও অলিম্পিক গেমসের প্রসার হয়।
অলিম্পিক ক্রীড়া প্রতিযোগিতা
প্রত্যেকটি অলিম্পিক শুরুর বেশ কয়েকমাস আগে, প্রাচীন গ্রিক রীতি অনুসারে এক অনুষ্ঠানে অলিম্পিয়াতে অলিম্পিক শিখা প্রজ্বলন করা হয়। একজন মহিলা কলাকুশলী, পূজারিনীর বেশে, একটি অধিবৃত্তাকার আয়নার সাহায্যে সূর্যরশ্মি সংহত করে প্রথম রিলে বাহকের জন্য অলিম্পিক মশাল প্রজ্বলন করেন। এই ভাবে অলিম্পিক মশাল দৌড়ের সূচনা হয়। এই দৌড় শেষ হয় আয়োজক শহরের অলিম্পিক স্টেডিয়ামে, যেখানে উদ্বোধনী অনুষ্ঠানে মশালটি একটি অন্যতম গুরুত্বপূর্ণ ভুমিকা পালন করে। যদিও ১৯২৮ সাল থেকেই অলিম্পিক শিখা অলিম্পিকের একটি অন্যতম প্রতীক; মশাল দৌড়ের সংযোজন হয় ১৯৩৬ বার্লিন অলিম্পিক থেকে।
২০১৬ গ্রীষ্মকালীন অলিম্পিকে গলফ
১৯০৪ গ্রীষ্মকালীন অলিম্পিকের পর গলফ বৈশিষ্ট্যপূর্ণ ছিল না, ২০০৯ সালে অনুষ্ঠিত ১২১তম আইওসি সেশনে পুনরায় অন্তভুর্ক্তির জন্য গলফকে মনোনীত করে। গলফ খেলার দ্রুত সম্প্রসারণ ও এর বিশ্বায়নের কারণে ১২১তম আন্তর্জাতিক অলিম্পিক কমিটির সুপারিশে গ্রীষ্মকালীন অলিম্পিক গেমসে পুনরায় অন্তর্ভুক্ত করা হয়।
অলিম্পিক ক্রীড়া প্রতিযোগিতা
২০০২ সালে অনুষ্ঠিত ১১৪তম আইওসি অধিবেশনে গ্রীষ্মকালীন অলিম্পিকের আয়তন নির্দিষ্ট করতে সিদ্ধান্ত নেওয়া হয় যে, - সর্বোচ্চ ২৮টি ক্রীড়ার ৩০১টি বিভাগে ১০,৫০০ জন ক্রীড়াবিদ অংশ নিতে পারবে। তিন বছর পর, ১১৭তম আইওসি অধিবেশনে প্রথম গুরুত্বপূর্ণ অনুষ্ঠানসূচী পরিবর্তন সাধিত হয়। ফলে বেসবল ও সফ্টবল ২০১২ লন্ডন অলিম্পিকের ক্রীড়াসূচী থেকে বাদ পড়ে। যেহেতু পরিবর্ত ক্রীড়ার বিষয়ে কোনো ঐকমত্য্য হয়নি, ২০১২ অলিম্পিকে তাই ২৬ টি ক্রীড়ার প্রতিযোগিতা হয়। তবে রাগবি ও গল্ফের ভুক্তির ফলে ২০১৬ ও ২০২০ অলিম্পিকে সর্বোচ্চ সীমার ২৮টি ক্রীড়াই দেখা যাবে।
গ্রিসের ইতিহাস
প্রাচীন গ্রীসের সূচনা ধরা হয় ৭৭৬ খ্রীস্টপূর্বাব্দে অলেম্পিক গেমস এর আয়োজনের মধ্য দিয়ে, অবশ্য অনেকে এটাকে ১০০০ খ্রীস্টপূর্বাব্দ পর্যন্ত বিস্তৃত করতে চান। প্রাচীন যুগের পরিসমাপ্তি ধরা হয় ৩২৩ খ্রীস্টপূর্বাব্দে মহামতি আলেকজেন্ডার এর মৃত্যুর মধ্য দিয়ে।
প্রাচীন অলিম্পিক গেমস
অলিম্পিক চলাকালীন "ইকেচেইরিয়া" বা যুদ্ধবিরতি পালন করা হত। "স্পন্ডোফোরোই" নামে পরিচিত তিনজন রানার এলিস থেকে সকল অংশগ্রহণকারী শহরগুলিতে গিয়ে গিয়ে এই যুদ্ধবিরতির ঘোষণা করত। এই সন্ধির সময় অলিম্পিয়ায় সৈন্যবাহিনীর প্রবেশ নিষেধ ছিল, যুদ্ধ স্থগিত হয়ে যেত এমনকি আইনি লড়াই ও মৃত্যুদন্ড নিষিদ্ধ ছিল। এই যুদ্ধবিরতির মূল উদ্দেশ্য ছিল যাতে প্রতিযোগী ও দর্শক নিরাপদভাবে খেলার যায়গায় ভ্রমণ করতে পারে, তাই সবাই মোটামুটিভাবে এটা মেনে চলত। থুকিডিডাসের লেখায় একটা ঘটনার কথা পাওয়া যায় যেখানে স্পার্টাবাসীদের অলিম্পিকে অংশগ্রহণ নিষিদ্ধ হয়ে যায় ও "ইকেচেইরিয়া"র সময় লেপ্রিয়াম শহর আক্রমণকারীদের ২০০০মিনা জরিমানা করা হয়। তবে স্পার্টা এই জরিমানার বিরোধিতা করে বলে যে সেই সময় লেপ্রিয়াম আক্রমণ হয় তখনো যুদ্ধবিরতি ঘোষিত হয়নি।
যদিও সকল নগররাষ্ট্রগুলি যুদ্ধবিরতি পালন করত, এর অন্যথা হলে রাজনৈতিক ভাবে কোনো রকম বিধিনিষেধ ছিল না। অলিম্পিক গেমস ধীরে ধীরে প্রাচীন গ্রীসের, তথা তর্কসাপেক্ষে প্রাচীন বিশ্বের, ক্রীড়া ও সাংস্কৃতিক ক্ষেত্রে অত্যন্ত প্রভাবশালী হয়ে ওঠে। প্রভাব এতটাই বেড়ে যায় যে নগররাষ্ট্রগুলি একে নিজেদের প্রচারের কাজে ব্যবহার করতে শুরু করে। ফলে চূড়ান্ত রাজনৈতিক অশান্তি ও বিতর্ক শুরু হয়। গ্রীক ঐতিহাসিক পসেনিয়াসের লেখায় সোতাদেস নামক এক প্রতিযোগীর ঘটনায় এই পরিস্থিতির একটা উদাহরণ পাওয়া যায়, "নবনবতিতম গেমসের দুরপাল্লার দৌড়ে সোতাদেস বিজয়ী হন ও ঘোষণা করেন তিনি ক্রীটবাসী। প্রকৃতপক্ষে তিনি ক্রীট দ্বীপেরই অধিবাসী ছিলেন। কিন্তু পরের গেমসেই তিনি, ইফিসিয়ানদের কাছ থেকে ঘুষ নিয়ে, নিজেকে ইফিসিয়ান বলে দাবী করেন। এর ফলে তিনি ক্রীট থেকে নির্বাসিত হন।"
আন্তর্জাতিক অলিম্পিক কমিটি
আন্তর্জাতিক অলিম্পিক কমিটি বা আইওসি () খেলাধুলাকেন্দ্রিক একটি আন্তর্জাতিক সংস্থা। এর সদর দফতর সুইজারল্যান্ডের লৌজানে এলাকায় অবস্থিত। পিয়ের দ্য কুবেরত্যাঁ ২৩ জুন, ১৮৯৪ সালে এটি প্রতিষ্ঠা করেন। প্রথম সভাপতি হিসেবে ছিলেন দিমেত্রিওস ভাইকেলাস। বতর্মানে এর সদস্য সংখ্যা হিসেবে রয়েছে বিশ্বের ২০৫টি দেশের জাতীয় অলিম্পিক কমিটি। তবে, ২০১০ সাল থেকে কুয়েত জাতীয় অলিম্পিক কমিটির উপর স্থগিতাদেশ প্রদান করায় তারা এখন সদস্য নয়।
ফিদে
১৯৯৯ সালে আন্তর্জাতিক অলিম্পিক কমিটি বা আইওসি ফিদেকে স্বীকৃতি দেয়। স্বীকৃতির দুই বছর পর ফিদে আইওসি'র মাদক-মুক্ত নিয়ম-কানুন দাবা খেলায়ও প্রবর্তন করে। এরফলেই এ আন্দোলনে সম্পৃক্তির ফলাফলস্বরূপ দাবা খেলাও অলিম্পিক খেলায় অন্যতম গুরুত্বপূর্ণ ইভেন্ট হিসেবে পরিগণিত হয়।
অলিম্পিকে ভেনেজুয়েলা
ভেনেজুয়েলা প্রথম অলিম্পিক গেমসে অংশগ্রহণ করে ১৯৪৮ সালে এবং তারপর থেকে সকল গ্রীষ্মকালীন অলিম্পিক গেমসে অংশগ্রহণ করেছে। এছাড়া ভেনেজুয়েলা শীতকালীন অলিম্পিক গেমসে ১৯৯৮ সাল থেকে অংশগ্রহণ করে আসছে, যা গ্রীষ্মকালীন অলিম্পিকে অভিষেকের ৫০ বছর পর।
বহু-ক্রীড়াবিশিষ্ট প্রতিযোগিতা
অলিম্পিকের পরে অলিম্পিক এর আদলে অনেক আঞ্চলিক বহু-ক্রীড়া প্রতিযোগিতা প্রতিষ্ঠিত হয়েছে। অধিকাংশ প্রতিযোগিতার মৌলিক কাঠামো একই। গেমস কয়েকদিন ধরে অনুষ্ঠিত হয় এবং প্রতিটি প্রতিযোগিতার জন্য স্বাগতিক শহর পরিবর্তন করা হয়। প্রতিটি দেশ প্রতিযোগিতার ধরন অনুসারে প্রতিযোগিতায় জাতীয় দল, পৃথক ক্রীড়াবিদ এবং পৃথক দল পাঠায়। ক্রীড়াবিদ বা দলকে যথাক্রমে প্রথম, দ্বিতীয় ও তৃতীয় স্থানের জন্য স্বর্ণ, রৌপ্য ও ব্রোঞ্জ পদক প্রদান করা হয়। গেমস বা প্রতিযোগিতা সাধারণত প্রতি চার বছর পরপর অনুষ্ঠিত হয়, যদিও কিছু বাৎসরিক প্রতিযোগিতা রয়েছে।
অলিম্পিক চিহ্ন
বর্তমানে রিলে পদ্ধতিতে অগ্নিশিখা গ্রীস থেকে আয়োজক স্থানে নিয়ে যাওয়া শুরু হয়েছিল বার্লিন গেমস ১৯৩৬ সালে। খেলা শুরু হওয়ার কয়েক মাস আগে মশালটি জ্বালান হয়, পারবোলিক প্রতিফলক ব্যবহার করে সূর্যরস্মি একত্রিত করে, স্থল প্রাচীন অলিম্পিক গেমসের স্থান অলিম্পিয়া, গ্রীস। মশালটি তারপর গ্রীস থেকে বাইরে নিয়ে যাওয়া হয়, সাধারণত তারপর সেই মহাদেশ বা দেশের প্রদক্ষিণ করা হয় যেটি অলিম্পিক আয়োজন করতে চলেছে। মশালটি খেলোয়াড়, নেতৃবৃন্দ, সেলেব্রিটি, এবং সাধারণ নাগরীক দ্বারা চালিত হয় কিন্তু মাঝে মাঝে অস্বাভাবিক ভাবেও চালিত হয় যেমন গ্রীষ্মকালীন অলিম্পিক মন্ট্রেয়াল ১৯৭৬-এ ইলেক্ট্রনিক ভাবে কৃত্রিম উপগ্রহের মাধ্যমে প্রেরণ করা হয়েছিল, সিডনি ২০০০ গ্রীষ্মকালীন অলিম্পিকের সময় নিবন্ত না হয়েই সমুদ্রগর্ভে ছিল মশালটি, অথবা মহাশূন্য বা উত্তর মেরু-তে, সোচি ২০১৪-এর সময়। মশাল রিলের শেষ দিনে অর্থাৎ অলিম্পিক গেমসের উদ্বোধনে খেলার উদ্বোধন করতে মশালটি দ্বারা মূল স্টেডিয়ামে একটি কড়া জ্বালান হয় স্টেডিয়ামটির কোনও দর্শনীয় স্থানে।
গ্রীষ্মকালীন অলিম্পিকে রোয়িং
গ্রীষ্মকালীন অলিম্পিকে রোয়িং (নৌচালনা খেলা) প্রতিযোগিতার অংশ হিসাবে ১৯০০ গ্রীষ্মকালীন অলিম্পিক থেকে শুরু হয়। যদিও রোয়িং ১৮৯৬ গ্রীষ্মকালীন অলিম্পিকের একটি ইভেন্ট ছিল, কিন্তু খারাপ আবহাওয়ার কারণে তা বাতিল করা হয়েছিল। ১৯৭৬ গ্রীষ্মকালীন অলিম্পিকের আগে শুধুমাত্র পুরুষরাই রোয়িংয়ে অংশগ্রহণ করতে পারত, ১৯৭৬ মন্ট্রিল গেমসে জাতীয় সংস্থা সমূহের আবেদনে মহিলাদের প্রতিযোগিতা অন্তর্ভুক্ত হয়। লাইটওয়েট রোয়িং (যেখানে সীমিত ওজনের মাঝি থাকে) ইভেন্ট ১৯৯৬ গেমস থেকে চালু হয়েছে। রোয়িং ইভেন্টের জন্য যোগ্যতা নির্ধারণ করা আন্তর্জাতিক রোয়িং ফেডারেশনের (বা ফিসা/এফআইএসএ, এটি ফরাসি নামের সংক্ষিপ্ত রুপ) এক্তিয়ারভুক্ত। ফিসা আধুনিক অলিম্পিক গেমসের চেয়েও পুরনো এবং এটাই ছিল প্রথম আন্তর্জাতিক ক্রীড়া সংগঠন, যে আধুনিক অলিম্পিক আন্দোলনের সাথে যুক্ত হয়েছিল।
গ্রীষ্মকালীন অলিম্পিকে ফুটবল
আধুনিক অলিম্পিক ক্রীড়ার বিষয়সূচী হিসেবে উদ্বোধনী আসরে ফুটবল অন্তর্ভুক্ত ছিল না। তারপরও কিছু সূত্র থেকে দাবী করা হয় যে, অনানুষ্ঠানিকভাবে প্রথম প্রতিযোগিতা অনুষ্ঠিত হয়। পূর্ণাঙ্গ তালিকা হারিয়ে যাবার ফলে অনুমিত করা হয় যে মাত্র দু'টো খেলা অনুষ্ঠিত হয়েছিল। এথেন্স একাদশ অটোম্যান সাম্রাজ্য থেকে আগত স্মাইরনা (ইজমির) দলকে হারিয়েছিল। কিন্তু, আদৌ এ ধরনের প্রতিযোগিতা অনুষ্ঠিত হয়েছিল কি-না তা অস্পষ্ট রয়ে গেছে। অলিম্পিক সম্পর্কীয় ইতিহাসবিদ বিল ম্যালন লিখেছেন যে,
১৯৭২ গ্রীষ্মকালীন অলিম্পিকের পদক তালিকা
১৯৭২ গ্রীষ্মকালীন অলিম্পিক অফিসিয়ালি ২০তম অলিম্পিক গেমস নামে পরিচিত, যা জার্মানির মিউনিখে ১৯৭২ সালের ২৬ আগস্ট থেকে শুরু করে ১১ সেপ্টেম্বর পর্যন্ত অনুষ্ঠিত হয়েছিলো। ১২১টি জাতীয় অলিম্পিক কমিটির (এন ও সি) মোট ৭১৩৪ জন প্রতিযোগী ২৩টি খেলার ১৯৫টি ইভেন্টে অংশগ্রহন করেন। অলিম্পিকের এ আসরে প্রায়  ৫২ বছর পর তীরন্দাজির  পুনরাগমনের সাথে সাথে পুরুষদের ইন্ডোর হ্যান্ডবল, স্লালম ক্যানোইং এর মতন ইভেন্টগুলোও প্রথমবারের মতো অনুষ্ঠিত হয়। ১৯৭২ সালে  দক্ষিণ আফ্রিকা থেকে রোদেসিয়া পৃথক না হলেও আন্তর্জাতিক অলিম্পিক কমিটি ১৯৭২ সালের আসরে রোদেসিয়াকে আমন্ত্রন জানানোর জন্য ভোট দেয়। অবশেষে, আফ্রিকান দেশগুলো এই আমন্ত্রণের প্রতিবাদ করে এবং গেমসের বর্জন করার হুমকি দেয়। উদ্বোধনী অনুষ্ঠানের তিন দিন আগে আইওসি তাদের আমন্ত্রণ বাতিল করে এবং রোডেসীয় অ্যাথলেটদের বাদ দেয়।
যুব অলিম্পিক গেমস
২০১০ সালের ১৪-২৬ আগস্টে সিঙ্গাপুরে প্রথম গ্রীষ্মকালীন অলিম্পিক গেমস অনুষ্ঠিত হয়, অপরদিকে এর শীতকালীন আসর বসে দুই বছর পর অস্ট্রিয়ার ইন্সবার্কে। এই যুব অলিম্পিক গেমস অলিম্পিকের মূল আসরের চেয়ে স্বল্প পরিসরে অনুষ্ঠিত হয়। গ্রীষ্মকালীন আসর নয় দিনের জন্য অনুষ্ঠিত হয় যেখানে ৯৭০ জন ক্রীড়াবিদ ও ৫৮০ জন প্রতিনিধি অংশগ্রহণ করতে পারে অপরদিকে গ্রীষ্মকালীন আসর হয় ১২ দিনের জন্য যেখানে ৩৫০০ জন ক্রীড়াবিদ ও ৯৭০ জন প্রতিনিধি অংশগ্রহণ করতে পারে। মূল অলিম্পিকের ন্যায় এই অলিম্পিকেও বিভিন্য ধরনের ক্রীড়া প্রতিযোগিতা থাকে, এছাড়া এর স্থায়িত্ব কমানোর জন্য কিছু ইভেন্ট বাদ দেওয়া হয় ও কিছু খেলায় নারী ও পুরুষের সমন্বিত দল গঠন করা হয়।
অলিম্পিক ক্রীড়া প্রতিযোগিতা
ফ্রান্সে ১৭৯৬ থেকে ১৭৯৮ সালের মধ্যে অনুষ্ঠিত "এল অলিম্পিয়েড ডি লা রিপাবলিক" গেমসও প্রাচীন অলিম্পিক গেমসের ঐতিহ্য বহন করে। প্রাচীন গ্রিক অলিম্পিক গেমসে অনুষ্ঠিত কিছু ক্রীড়া প্রতিযোগিতা এই অলিম্পিকেও অনুষ্ঠিত হয়েছিল। ১৭৯৬ সালে অনুষ্ঠিত এই "এল অলিম্পিয়েড ডি লা রিপাবলিক" গেমসে সর্বপ্রথম ম্যাট্রিক পদ্ধতির পরিমাপ অনুসরণ করা হয়েহিল।
ফার ইস্টার্ন গেমস
১৯১৩ সালে, এলউড ব্রাউন, ফিলিপাইন অ্যাথলেটিক অ্যাসোসিয়েশন এবং ম্যানিলা কার্নিভ্যালের গেম সভাপতি, চীন ও জাপানে "ফার ইস্টার্ন অলিম্পিক গেমস" তৈরির প্রস্তাব দেয়। সেই সাময়ে গভর্নর জেনারেল উইলিয়াম ক্যামেরুন ফোর্বস (১৯১১ - ১৯১৩) থেকে ফিলিপাইন অপেশাদার অ্যাথলেটিক অ্যাসোসিয়েশনের সভাপতি ছিলেন। গভর্নর জেনারেল ফোর্বস ফার ইস্টার্ন অলিম্পিক এসোসিয়েশন গঠন করেন। প্রথম ফার ইস্টার্ন চ্যাম্পিয়নশিপ গেমস ফেব্রুয়ারি ৪, ১৯১৩ এ মালাটে, ম্যানিলা, ফিলিপাইন দ্বীপের কার্নিভ্যাল গ্রাউন্ডে (এখন রিজাল মেমোরিয়াল স্পোর্টস কমপ্লেক্স) অনুষ্ঠিত হয়। এছাড়া ফোর্বস একমাত্র ছিলেন যিনি আনুষ্ঠানিকভাবে গেমসের উদ্ধোধন করেন। ছয়টি দেশে আট দিনের প্রথম গেমসে অংশগ্রহণ করে: ফিলিপাইন দ্বীপপুঞ্জ, চীন প্রজাতন্ত্র, জাপান সাম্রাজ্য, ব্রিটিশ ইস্ট ইন্ডিজ (মালয়েশিয়া), থাইল্যান্ড কিংডম এবং ব্রিটিশ উপনিবেশ হংকং। ১৯১৫ সালে, যখন এটি সাংহাই, চীনে অনুষ্ঠিত হয় তখন এর নাম পরিবর্তন করে ফার ইস্টার্ন চ্যাম্পিয়নশিপ গেমস রাখা হয় এবং অ্যাসোসিয়েশনের নাম ফার ইস্টার্ন অ্যাথলেটিক অ্যাসোসিয়েশন রাখা হয়। গেমস প্রতি দুই বছর অন্তর অনুষ্ঠিত হত, ১৯২৯ ছাড়া। এফইএএ সময় পরিবর্তন করে চার করার সিদ্ধান্ত নেয় এবং ফিলিপিনের দ্বীপপুঞ্জ ১৯৩৪ সালের দশম গেমসের স্বাগতিক হয়। ১৯৩৪ সালে এফইসিজিতে ডাচ ইস্ট ইন্ডিজ (ইন্দোনেশিয়া) যোগদান করে। সেপ্টেম্বর ১৯৩৭ সালে, জাপান মার্কো পোলো সেতু ঘটনা কারনে চীন আক্রমণ করে এবং দ্বিতীয় সিনো জাপানি যুদ্ধ শুরু হয় (পরে যা দ্বিতীয় বিশ্বযুদ্ধের অংশ হয়ে ওঠে), এর ফলে ১৯৩৮ সালের পূর্বপরিকল্পিত গেমস বাতিল করা হয়।
অলিম্পিক ক্রীড়া প্রতিযোগিতা
অলিম্পিক গেমস শুরু থেকেই বিভিন্ন দেশের রাজনৈতিক মতাদর্শ প্রচারের একটি মাধ্যম হিসেবে ব্যবহৃত হয়ে আসছে। ১৯৩৬ সালে জার্মানিতে যখন অলিম্পিক গেমস অনুষ্ঠিত হয়, তখন নাৎসিরা আর্য জাতীয়তাবোধ প্রতিষ্ঠায় সচেষ্ঠ থাকলেও ন্যাশনাল সোশালিস্ট পার্টিকে একটি উদারপন্থী দল হিসেবে প্রচার করেছিল। সেই আসরে জার্মান ক্রীড়াবিদেরা বেশ ভাল ক্রীড়া নৈপুণ্য দেখিয়েছিল, যা তাদের আর্য শ্রেষ্ঠত্বের দাবীকে সমর্থন করে। তবে জার্মানি সর্বাধিক সংখ্যক স্বর্নপদক জিতলেও জেসি ওয়েন্সের মতো চারটি স্বর্ণপদক জয়ী আফ্রিকান বংশোদ্ভূত আমেরিকানরা বা হাঙ্গেরীয় ইহুদি ইবোলিয়া শাকের মত ক্রীড়াবিদদের কৃতিত্ব সেই আর্য শ্রেষ্ঠত্বের দাবীকে জোরালো ধাক্কা দেয়। ১৯৫২ হেলসিঙ্কি অলিম্পিকের আগে সোভিয়েত ইউনিয়ন কখনও কোন অলিম্পিকে যোগ দেয় নি। আন্তর্জাতীক এই গেমসে যোগদানের বদলে সোভিয়েতরা নিজেরাই এক ক্রীড়া আসরের আয়োজন করত যার নাম ছিল স্পার্টাকিয়াডস। ১৯২০ থেকে ১৯৩০ সালের যুদ্ধ মধ্যবর্তী সময়ে বিভিন্ন দেশের কমিউনিস্ট ও সমাজতান্ত্রিক সংস্থাগুলি "বুর্জোয়া" অলিম্পিকের পরিবর্তে এই "শ্রমিক অলিম্পিকে"র প্রচারের চেষ্টা করে। ১৯৫৬ গ্রীষ্মকালীন অলিম্পিক থেকে সোভিয়েত ইউনিয়ন ক্রীড়াক্ষেত্রে নিজেকে একটি মহাশক্তিধর রাষ্ট্র হিসাবে তুলে ধরতে সমর্থ হয়; ও সেই সঙ্গে প্রাপ্ত আন্তর্জাতিক খ্যাতির পূর্ণমাত্রায় সুবিধা তোলে। ব্যক্তিগত স্তরেও বহু ক্রীড়াবিদ অলিম্পিককে নিজস্ব রাজনৈতিক বক্তব্য পেশের মঞ্চ হিসাবে ব্যবহার করেছে। মেক্সিকো শহরে অনুষ্ঠিত ১৯৬৮ গ্রীষ্মকালীন অলিম্পিকে, দুইজন মার্কিন দৌড়বীর, টমি স্মিথ ও জন কার্লোস, যারা ২০০ মিটার দৌড়ে যথাক্রমে প্রথম ও তৃতীয় হয়েছিল, বিজয় মঞ্চে ব্ল্যাক পাওয়ার স্যালুট (বা, কৃষ্ণাঙ্গ শক্তির অভিবাদন) করে। একই মঞ্চে, দ্বিতীয় স্থানাধিকারী অস্ট্রেলিয়ার পিটার নর্ম্যান মানবাধিকার সংক্রান্ত অলিম্পিক প্রকল্পের প্রতীক পরে এঁদের সমর্থন করেন। প্রতিক্রিয়ায়, আইওসি সভাপতি আভেরি ব্রুন্দেজ যুক্তরাষ্ট্র অলিম্পিক কমিটিকে (USOC) নির্দেশ দেন, হয় ঐ দুই ক্রীড়াবিদকে দেশে ফেরত পাঠিয়ে দেওয়া হোক, অথবা পুরো আমেরিকান দৌড়বাজী দলকে দেশে ফেরানো হোক। আমেরিকা ঐ দুই প্রতিযোগীকে দেশে ফেরত পাঠায়। একই অলিম্পিকে, চেকোস্লোভাকিয়ার জিমন্যাস্ট ভেরা কাস্লাভস্কা, বিমে রৌপ্য ও মেঝেতে যুগ্ম স্বর্ণপদক জয়ী, নিজের দেশে সোভিয়েত আগ্রাসনের প্রতিবাদের মঞ্চ হিসাবে অলিম্পিককে ব্যবহার করায় প্রচুর বিতর্কের সূত্রপাত হয়। বিজয় মঞ্চে সোভিয়েত জাতীয় সঙ্গীত চলাকালীন কাস্লাভস্কা প্রতিবাদ জানাতে মাথা ঝুঁকিয়ে সোভিয়েত পতাকার ডানদিকে মুখ ঘুরিয়ে ছিলেন। দেশে ফেরার পর, কাস্লাভস্কাকে শুধুমাত্র একঘরেই করা হয়নি; তাঁর যাবতীয় প্রতিযোগিতায় অংশগ্রহণ ও ভ্রমণে নিষেধাজ্ঞা জারি করে সোভিয়েত সরকার।
গ্রীষ্মকালীন প্যারালিম্পিক গেমস
গ্রীষ্মকালীন প্যারালিম্পিক গেমস হল আন্তর্জাতিক বহু-ক্রীড়া প্রতিযোগিতা প্যারালিম্পিক গেমসের গ্রীষ্মকালীন সংস্করণ, যেখানে শারিরীকভাবে অক্ষম বা প্রতিবন্ধী ক্রীড়াবিদগণ অংশগ্রহণ করে। আন্তর্জাতিক প্যারালিম্পিক কমিটি প্রতি চার বছর পর পর এই প্যারালিম্পিক প্রতিযোগিতার আয়োজন করে থাকে। প্রত্যেক ক্রীড়ার জন্য এক বা একাধিক বিষয় থাকে এবং প্রতিটি বিষয়ে প্রতিযোগীদেরকে প্রথম স্থানের জন্য স্বর্ণ পদক, দ্বিতীয় স্থানের জন্য রৌপ্য পদক এবং তৃতীয় স্থানের জন্য ব্রোঞ্জ পদক প্রদান করা হয়, যা ১৯০৪ সালে অলিম্পিক গেমসে শুরু হয়েছিল।
প্রাচীন অলিম্পিক গেমস
ক্রীড়াক্ষেত্রে নগ্নতার গ্রিক প্রথার প্রচলন করে স্পার্টা অথবা মেগারিয়ান ওর্সিপ্পাস ৭২০ খৃঃ পূঃ নাগাদ, এবং এটি দ্রুত অলিম্পিকেও প্রচলিত হয়।
ভারতীয় অলিম্পিক অ্যাসোসিয়েশন
১৯২০ এবং ১৯২৪ খ্রিস্টাব্দে ভারতের অলিম্পিকে অংশগ্রহণের পটভূমিকায় ভারতীয় অলিম্পিক অ্যাসোসিয়েশনের জন্ম হয়। ১৯২০ গেমসের পর, যে কমিটি এই গেমসের জন্য দল পাঠিয়েছিল, তারা আলোচনায় বসে এবং স্যার দোরাবজি টাটার পরামর্শে ড. নোরেন (ওয়াইএমসিএ ভারত- এর শারীরিক শিক্ষা পরিচালক) কে আমন্ত্রণ জানানো হয় সম্পাদকের পদ অলঙ্কৃত করার জন্যে, অস্থায়ী ভারতীয় অলিম্পিক কমিটির এ এস ভাগওয়াত এর সাথে, তৎকালীন ভারতীয় অলিম্পিক কমিটি; স্থির হয় স্যার ডোরাব টাটা সংগঠনের সভাপতি হিসাবে কাজ করে যাবেন। এর পরে ১৯২৩ -২৪ সালে অস্থায়ী অলিম্পিক কমিটি গঠিত হয় এবং ১৯২৪ এর ফেব্রুয়ারি মাসে অনুষ্ঠিত হয় অল ইন্ডিয়া অলিম্পিক গেমস যা পরবর্তী কালে ন্যাশনাল গেমস অফ ইন্ডিয়া নামে পরিচিত হয়। এই গেমগুলি থেকে আটজন ক্রীড়াবিদকে নির্বাচন করা হয় ১৯২৪ সালের প্যারিস অলিম্পিকে ভারতের প্রতিনিধিত্ব করার জন্য, ম্যানেজার হ্যারি ক্রো বাকের সাথে। এই ঘটনা ভারতের ক্রীড়া উন্নয়ন এবং প্রাতিষ্ঠানিকীকরণের জন্য উদ্দীপনা প্রদান করে। অবশেষে ১৯২৭ সালে ভারতীয় অলিম্পিক অ্যাসোসিয়েশন (আইওএ) নির্মিত হয় হ্যারি ক্রো বাক এবং ড. এ. জি. নোরেনএর উদ্যোগে । এই ক্রীড়া আন্দোলনের জন্যে অর্থসহায়তা এবং অন্যান্য কাজের পক্ষে স্যার দোরাবজি টাটা গুরুত্বপূর্ণ ছিলেন এবং তিনি ভারতীয় অলিম্পিক অ্যাসোসিয়েশনের প্রথম সভাপতি নির্বাচিত হন ১৯২৭ সালে। ভারতীয় অলিম্পিক অ্যাসোসিয়েশনের প্রথম সম্পাদক নির্বাচিত হন ড.নোরেন এবং জি. ডি. সোন্ধি নির্বাচিত হন প্রথম সহকারী সম্পাদক; ১৯৩৮ সালে ড.নোরেন পদত্যাগ করলে জি. ডি. সোন্ধি এবং এসএম. মঈনুল হক ভারতীয় অলিম্পিক অ্যাসোসিয়েশন সম্পাদক এবং যুগ্ম সম্পাদক নির্বাচিত হন। ভারতীয় অলিম্পিক অ্যাসোসিয়েশনের জন্ম হওয়ার পরে, বাক এবং ড. নোরেন সারা ভারত জুড়ে পরিভ্রমণ করেন এবং অনেক রাজ্যকে সাহায্য করেন তাদের অলিম্পিক সংগঠন সংগঠিত করার জন্যে। ১৯২৭ সালে ভারতীয় অলিম্পিক অ্যাসোসিয়েশন গঠনের বছর থেকে আনুষ্ঠানিকভাবে এটি আইওসি। আন্তর্জাতিক অলিম্পিক কমিটি দ্বারা ভারতের জাতীয় অলিম্পিক সংস্থা হিসাবে স্বীকৃত হয় । ১৯২৮ সালে, পাটিয়ালার মহারাজা মহারাজা ভূপেন্দ্র সিংহ ভারতীয় অলিম্পিক অ্যাসোসিয়েশনের সভাপতি পদে অধিষ্ঠিত হন
প্রাচীন অলিম্পিক গেমস
প্রাচীন অলিম্পিক গেমস যতটা ক্রীড়া প্রতিযোগিতা ছিল ততটাই ধর্মীয় উৎসবও ছিল। গ্রিক দেবতা জিউসের সম্মানার্থে এই প্রটিযোগিতার আয়োজন করা হত, এবং খেলার মাঝে একদিন জিউসের কাছে ১০০টি ষাঁড়ের বলি দেওয়া হত। সময়ের সাথে সাথে অলিম্পিয়া গ্রীক প্যান্থিয়নের প্রধান, জিউসের মুখ্য উপাসনাস্থল হয়ে ওঠে। গ্রীক স্থপতি লিবন পাহাড়ের উপরে একটি মন্দির গড়ে তোলেন। এই মন্দির গ্রিসের সর্ববৃহৎ ডোরিক মন্দিরগুলির মধ্যে অন্যতম। ভাস্কর ফিডিয়াস সোনা ও হাতির দাঁত দিয়ে জিউসের একটি উঁচু মূর্তি বানান। মূর্তিটি মন্দিরের ভিতরে সিংহাসনে বসানো ছিল। এই মূর্তি প্রাচীন বিশ্বের সপ্তাশ্চর্য্যের অন্যতম। ঐতিহাসিক স্ট্রাবো বলেছেন, "... উৎসবে জনসমাগম ও বিশ্বের শ্রেষ্ঠ খেলা অলিম্পিক গেমসের জন্য ... মন্দিরের গরিমা বজায় ছিল... অলিম্পিকে পুরস্কার হিসাবে পাতার মুকুট দেওয়া হলেও তা পবিত্র মানা হত। গ্রীসের সকল প্রান্তের থেকে আসা অর্ঘ্যে মন্দিরটি অলঙ্কৃত ছিল।"
শৈল্পিক অভিব্যক্তি ছিল অলিম্পিকের অবিচ্ছেদ্দ অংশ। ভাস্কর, কবি এবং অন্যান্য শিল্পীরা অলিম্পিকে এসে নিজেদের শিল্পকলার প্রদর্শন করতেন। এই সব ভাস্করদের সৃষ্ট কাজের মধ্যে মাইরনের "ডিস্কোবোলাস" বা "ডিসকাস থ্রোয়ার"।এই সব ভাস্কর্য্যের লক্ষ্যনীয় ব্যাপার ছিল, মানব শরীরের স্বাভাবিক সঞ্চালন ও শরীরে পেশির গঠন। অলিম্পিক বিজয়ীদের প্রশস্তিগাথা লেখার জন্য কবিদের সাহায্য নেওয়া হত। "এপিনিসিয়ান" নামে পরিচিত এই কবিতাগুলি প্রজন্মের পর প্রজন্মের মুখে মুখে ফিরে, অন্য যে কোনো সম্মানের থেকে অনেক বেশি কালোত্তীর্ণ হয়েছিল। আধুনিক অলিম্পিক গেমসের অন্যতম প্রতিষ্ঠাতা পিয়ের দ্য কুবেরত্যাঁ প্রাচীন অলিম্পিকের সর্বতোভাবে হুবহু অনুকরণ করতে চেয়েছিলেন। এমনকি তিনি ভেবেছিলেন খেলাধূলার প্রতিযোগিতা ছাড়াও প্রাচীন অলিম্পিকের মত শৈল্পিক প্রতিযোগিতার আয়োজন করবেন। ১৮৯৬ সালে আথেন্সে আধুনিক অলিম্পিকের প্রথম অধিবেশনের সঙ্গে সঙ্গে তাঁর স্বপ্ন সফল হয়।
অলিম্পিক ক্রীড়া প্রতিযোগিতা
মূলত অলিম্পিক ছিল ধর্মীয় আচার ও রীতি অনুযায়ী জিউস এবং অলিম্পিয়ার রাজা এবং পৌরানিক বীর পিলোপ্সকে সম্মান প্রদর্শনের একটি ঐতিহ্যগত ক্রীড়া অনুষ্ঠান। রাজা পিলোপ্স ওয়িনৌসের সাথে রথ প্রতিযোগিতার জন্য বিখ্যাত ছিলেন। অলিম্পিকে বিজয়ীরা সম্মানে ভূষিত হতেন। তাদের উদ্দেশ্যে গান ও কবিতা লেখা হত। এই অনুষ্ঠান প্রতি চার বছর পর পর অনুষ্ঠিত হত এবং এই চার বছরের সময়কালকে বলা হত এক অলিম্পিয়াড যা গ্রিকদের সময় পরিমাপার একটি একক ছিল।
এ্যাথলেটিক
এ্যাথলেটিক খেলা, যা এ্যাথলেটিক প্রতিযোগিতা বা এ্যাথলেটিক্স নামে পরিচিত, এক ধরনের খেলা যা প্রাথমিকভাবে নির্ভর করে মানুষের ওপর, শারীরিক প্রতিযোগিতা যা নির্ভর করে সহনশক্তি, ফিটনেস এবং দক্ষতার ওপর। এ্যাথলেটিক খেলা অনেক পুরানো জাতের খেলা যা প্রাচীন অলিম্পিক গেমস-এর অন্যান্য খেলার সাথে খেলা হত। প্রাচীন গ্রীক শব্দ এ্যাথলস থেকে এ্যাথলেটিক শব্দটির উৎপত্তি যার অর্থ প্রতিদন্ধিতা। ১৯০৬ সালে দ্যা ইন্টারকলেজিয়েট এ্যাথলেটিক এ্যাসোসিয়েশন অব ইউনাইটেড স্টেটস (পরে এনসিএএ) গঠিত হয় আমেরিকার কলেজ লেভেলের এ্যাথলেটিক্স দেখাশোনা করার জন্য। এ্যাথলেটিক খেলা শিক্ষাপ্রতিষ্ঠানসমূহে গুরুত্বলাভ করে এবং অনেক ছাত্র উচ্চশিক্ষা লাভের সু্যোগ পায় তাদের ক্রীড়া দক্ষতার মাধ্যমে।
ফিফা বিশ্বকাপ
১৯১৪ সালে, ফিফা অলিম্পিক প্রতিযোগিতায় অনুষ্ঠিত ফুটবল প্রতিযোগিতাকে "অপেশাদার বিশ্ব ফুটবল চ্যাম্পিয়নশিপ" হিসেবে স্বীকৃতি দিতে রাজি হয় এবং এই প্রতিযোগিতা পরিচালনার দায়িত্ব নেয়। এর ফলে ১৯২০ সালের গ্রীষ্ম অলিম্পিকে বিশ্বের প্রথম আন্তমহাদেশীয় ফুটবল প্রতিযোগিতা অনুষ্ঠিত হয়। এতে অংশ নেয় মিশর (প্রথম খেলায় নকড আউট হয়) ও তেরটি ইউরোপীয়ান দল। এতে বেলজিয়াম স্বর্ণপদক জিতে নেয়। উরুগুয়ে ১৯২৪ ও ১৯২৮ সালের অলিম্পিক ফুটবল প্রতিযোগিতায় স্বর্ণ লাভ করে। ১৯২৮ সালে ফিফা অলিম্পিকের বাইরে আলাদাভাবে নিজস্ব আন্তর্জাতিক প্রতিযোগিতা আয়োজনের সিদ্ধান্ত নেয়। ১৯৩০ সালে স্বাধীনতার শতবর্ষ পা দেয়া দু’বারের বিশ্ব চ্যাম্পিয়ন উরুগুয়েকে (১৯২৪ সাল থেকে ফিফার পেশাদার যুগ শুরু করে) ফিফা তাদের ১৯৩০ সালের প্রথম বিশ্বকাপের স্বাগতিক দেশ হিসেবে নির্বাচন করে।
অলিম্পিক চিহ্ন
প্রথম অলিম্পিক পতাকাটি আইওসি-তে উপস্থাপন করা হয়েছিল ১৯২০ গ্রীষ্মকালীন অলিম্পিকের সময়, অ্যান্টওয়ার্প, বেলজিয়াম কর্তৃক। কিন্তু খেলার শেষে পতাকাটি নিরুদ্দেশ হয়ে যায় ও ১৯২৪ গ্রীষ্মকালীন অলিম্পিক - প্যারিসের জন্য নতুন একটি অলিম্পিক পতাকা বানাতে হয়। যদিও এটি একটি প্রতিস্থাপন ছিল, কিন্তু আইওসি এখনও এটিকে সরকারীভাবে 'প্যারিস পতাকা'র বদলে'অ্যান্টওয়ার্প পতাকা' বলে। এটি পরের শীতকালীন ও গ্রীষ্মকালীন অলিম্পিক আয়োজক শহরগুলিতেও নিয়ে যাওয়া হয়েছিল ১৯৫২ শীতকালীন অলিম্পিক অসলো, নরওয়ে অবধি, যখন একটি ভিন্ন অলিম্পিক পতাকা তৈরী হয়েছিল শুধুমাত্র শীতকালীন অলিম্পিকের জন্য। ১৯২৪-এ তৈরী পতাকাটি এখন শুধু গ্রীষ্মকালীন অলিম্পিকের জন্য ব্যবহার হচ্ছিল সিওল ১৯৮৮ গেমস অবধি।
অলিম্পিক ক্রীড়া প্রতিযোগিতা
অলিম্পিক সনদে উল্লেখিত রীতি অনুযায়ী গেমস শুরুর পূর্বে একটি উদ্বোধনী অনুষ্ঠানের আয়োজন করা হয়। মোটামুটিভাবে, এই অনুষ্ঠানের রীতি-নীতিগুলি ১৯২০ সালের গ্রীষ্মকালীন অলিম্পিকের সময়ই ঠিক হয়ে গেছে। অনুষ্ঠানটি সাধারণত আয়োজক দেশের পতাকা উত্তোলন এবং জাতীয় সঙ্গীত গাওয়ার মাধ্যমে শুরু হয়। এর পরে আয়োজক দেশ বিভিন্ন নান্দনিক প্রদর্শনীর মাধ্যমে দর্শকদের আনন্দ প্রদান করে। এছাড়াও এই অনুষ্ঠানে স্বাগতিক দেশ তার নিজের কৃষ্টি, কলা, ঐতিহ্য ও ইতিহাস তুলে ধরার সুযোগ পায়। এই জাতীয় অনুষ্ঠানে স্বাগতিক দেশ প্রচুর অর্থ খরচ করে নিজেদের গৌরব ও সামর্থ সারা বিশ্বের কাছে তুলে ধরার চেষ্টা চালায়। যেমন বেজিং অলিম্পিকের উদ্বোধনী অনুষ্ঠানে প্রায় ১০ কোটি মার্কিন ডলার ব্যয় হয়।
অলিম্পিকে পেরু
পেরু প্রথম অলিম্পিক গেমসে অংশগ্রহণ করে ১৯০০ সালে। এরপর পেরু অফিসিয়ালিভাবে ১৭টি গ্রীষ্মকালীন এবং ২টি শীতকালীন অলিম্পিয়াডে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০০ সালে।
অলিম্পিক চিহ্ন
"অলিম্পিক স্তবগান", সরকারী ভাবে "অলিম্পিক স্তোত্র" অলিম্পিক পতাকার উত্তোলনের সময় গাওয়া হয়ে থাকে। এটি 'স্পিরিডন সামারাস' কর্তৃক রচিত হয়েছিল গ্রীক কবি এবং লেখক কোস্টিস পালামাস-এর একটি কবিতা থেকে কিছু শব্দ নিয়ে। কবি এবং গীতিকার দুইজনেই আইওসি'র প্রথম সভাপতি ডিমেট্রিয়াস ভিকেলাস, একজন গ্রীক প্রো-ইউরোপীয় কর্তৃক মনোনিত হয়েছিল। স্তোত্রটি ১৮৯৬ এথেন্স অলিম্পিক গেমস-এর সময় প্রথমবার গাওয়া হয়েছিল, কিন্তু আইওসি স্তোত্রটিকে অলিম্পিক গেমসের সরকারী স্তোত্রের তকমা দেয় ১৯৫৮ সালে। পরবর্তী বছরগুলিতে প্রত্যেকটি আয়োজক দেশ খেলাটির নিজস্ব সংস্করণের জন্য নির্দিষ্ট স্তোত্র জমা দেয়, মার্কিন যুক্তরাষ্ট্রের ক্যালিফোর্নিয়ায় স্কোয়াও ভ্যালিতে ১৯৬০ শীতকালীন অলিম্পিক অবধি।
কুস্তির ইতিহাস
১৮৯৬ সালে এথেন্সে অনুষ্ঠিত প্রথম আধুনিক অলিম্পিক গেমসে, গ্রিক-রোমান কুস্তি একটি অলিম্পিক শৃঙ্খলা হিসাবে চালু করা হয়েছিল। ১৯০০ সালের অলিম্পিকে না হওয়ার পর, ১৯০৪ সালে সেন্ট লুইসে আবার ফ্রিস্টাইল প্রতিযোগিতায় কুস্তি খেলা দেখা যায়। তারপর থেকে, গ্রিক-রোমান এবং ফ্রিস্টাইল কুস্তি উভয়ই দেখানো হয়েছে (মহিলাদের ফ্রিস্টাইল ২০০৪ এর গ্রীষ্মকালীন অলিম্পিকে যোগ করা হয়েছে)।
অলিম্পিক চিহ্ন
চিহ্নটির জনপ্রিয়তা ও ব্যাপক ব্যবহার শুরু হয়েছিল বার্লিনের ১৯৩৬ গ্রীষ্মকালীন অলিম্পিক-এ। ১৯৩৬ সালের গ্রীষ্মকালীন অলিম্পিকের আয়োজন কমিটির ভারপ্রাপ্তাধীন কার্ল ডিয়েন ডেলফিতে একটি মশালবাহিনী অনুষ্ঠান সম্পন্ন করতে চেয়েছিলেন, এর আগেও ডেলফিতে বিখ্যাত ওরাকল্‌ ও পাইথিয়ান গেমসও আয়োজিত করা হয়েছিল। এই জন্য তিনি ডেলফিতে একটি মাইলস্টোন নির্মাণ করতে নির্দেশ দিলেন যার দুই পিঠে অলিম্পিক রিংসের চিত্র খোদাই করা থাকবে এবং একজন মশালধারী, তিনজন সহকারীর সাথে সেখান থেকে মশাল নিয়ে বার্লিন পৌঁছবেন। অনুষ্ঠানটি সম্পন্ন হয়েছিল, কিন্তু মাইলস্টোনটি আর সরানো হয়নি। পরে, দুই মার্কিন লেখক লিন এবং গ্রে পুল, ডেলফিতে থাকার সময়, ১৯৫০-এর দশকে মাইলস্টোনটিকে দেখেন এবং "History of Ancient Games(প্রাচীন খেলাধুলোর ইতিহাস)" -এ প্রতিবেদন লেখেন যে অলিম্পিক রিংসের উৎপত্তি প্রাচীন গ্রীস। পাথরটির প্রচলিত নাম 'কার্ল ডিয়েনের পাথর'। প্রতিবেদনটির ফলে লোকমুখে প্রচার হয়ে যায় যে অলিম্পিক রিংসের নকশা আসলে প্রাচীন গ্রীকদের।
প্রাচীন অলিম্পিক গেমস
প্রথমে অলিম্পিক গেমস মাত্র একদিনের হলেও অচিরেই বেড়ে পাঁচদিনের প্রতিযোগিতায় রূপ নেয়। শুরুতে অলিম্পিক গেমসে একটি মাত্র প্রতিযোগিতা ছিল: "স্ট্যাডিয়ন" (বা "স্ট্যাড") দৌড়, এটি একটি স্বল্পদৈর্ঘ্যের দৌড় প্রায় , যা একটি স্টেডিয়ামের দৈর্ঘ্যের সমান। তবে এই দৌড়ের সঠিক দূরত্ব আজও অনিশ্চিত, কারণ প্রত্নস্থলগুলিতে পাওয়া ট্র্যাকের দৈর্ঘ্য ও সমকালীন লেখায় পরস্পর বিরোধী হিসাব পাওয়া যায়। দৌড়বীরদের দৌড়ানোর সময় পাঁচটি খুঁটি পেরোতে হত: শুরুতে ও শেষে একটি করে এবং মাঝে আরও তিনটি।
অলিম্পিক চিহ্ন
১৯৬৮ শীতকালীন অলিম্পিক গ্রনোবল, ফ্রান্স থেকে অলিম্পিক গেমসের একটি করে মাসকট হয়ে আসছে, সাধারণত স্থানীয় কোনও প্রাণী এবং কদাচিৎ কোনও নরমুর্ত্তি যা সেই জায়গার সাংস্কৃতিক ঐতিহ্যকে দেখায়। প্রথম প্রধান মাসকট হচ্ছে মিশা, মস্কোতে ১৯৮০ গ্রীষ্মকালীন অলিম্পিকের সময়। মিশা ব্যাপকভাবে ব্যবহৃত হয়েছিল উদ্বোধনী ও বিদায়ী অনুষ্ঠানে, মিশার একটি টিভি অ্যানিমেটেড কার্টুন ছিল, এবং মিশাকে অনেক পণ্যদ্রব্যের উপরে দেখা গেল। ইদানীং বেশির ভাগ পণ্যদ্রব্য যাদের লক্ষ্য তরুণ-তরুণীরা সেই সব পণ্য অলিম্পিক চিহ্ন ও সংস্থার লোগোগুলির চেয়ে মাসকটের উপরই বেশি গুরুত্ত্ব দেয়।
বিশ্ব অ্যাথলেটিকস চ্যাম্পিয়নশিপ
১৯৮৩ সালে প্রথম আসর আয়োজনের বেশ পূর্ব থেকেই বিশ্ব অ্যাথলেটিকস চ্যাম্পিয়নশীপ প্রতিযোগিতা আয়োজনের চিন্তাধারা চলতে থাকে। ১৯১৩ সালে আইএএএফ সিদ্ধান্ত নিয়েছিল যে, গ্রীষ্মকালীন অলিম্পিক ক্রীড়াই অ্যাথলেটিকসের বিশ্ব চ্যাম্পিয়নশীপের জন্য যথেষ্ট। পঞ্চাশ বছরেরও অধিককাল এ ধারণা বহমান ছিল। কিন্তু ১৯৬০-এর দশকের শেষার্ধ্বে আইএএএফ সদস্যদের মাঝে নিজেদের বিশ্ব চ্যাম্পিয়নশীপ প্রবর্তনের ধারণা বিরাটভাবে প্রভাববিস্তার করতে থাকে। ফলশ্রুতিতে ১৯৭৬ সালে পুয়ের্তোরিকোয় অনুষ্ঠিত সভায় অলিম্পিক গেমস থেকে পৃথক হয়ে স্বতন্ত্র বিশ্ব অ্যাথলেটিকস চ্যাম্পিয়নশীপ প্রচলনের সিদ্ধান্ত নেয়া হয়।
প্রাচীন অলিম্পিক গেমস
অলিম্পিক স্টেডিয়ামে অনুষ্ঠিত প্রথম নথিবদ্ধ মহিলাদের প্রতিযোগিতা হেরিয়া গেমস প্রথম শুরু হয় অন্ততঃ খৃঃ পূঃ ষষ্ঠ শতাব্দীতে। শুরুতে এই প্রতিযোগিতা, পুরুষদের ক্ষেত্রেও, শুধুমাত্র দৌড় প্রতিযোগিতাতেই সীমাবদ্ধ ছিল। ১৭৫ খৃঃ সময়কালে পসানিয়াসের "গ্রীসের বর্ণনা" ও অন্যান্য লেখা থেকে জানা যায় হিপ্পোডামিয়া তাঁর পেলোপ্সের সাথে বিবাহের খুশিতে "ষোলোজন মহিলা"র একটি দল গঠন করেন হেরিয়া গেমসের প্রশাসনিক কাজের জন্য। আবার এলিস ও পিসার দ্বন্দ্বের উপরে যে সব লেখা পাওয়া যায় তার থেকে জানা যায় "ষোলোজন মহিলা" আসলে এলিস ও পিসার শান্তিরক্ষক, এবং তাঁদের এই রাজনৈতিক দক্ষতার জন্য তাঁদের হেরিয়া গেমসে প্রশাসনের কাজে নিযুক্ত করা হয়। ধ্রুপদী গ্রীক পুরাণ মতে হেরার সঙ্গী হিসাবে জিউস সেই সময়ের সকল প্যান্থিয়ন দেব-দেবীর পিতা ছিলেন। অলিম্পিয়ায় জিউসের উপাসনাস্থলে একটি উঁচু হাতির দাঁত ও সোনার তৈরি জিউসের মুর্তি ছিল, যেটি ফিডিয়াস ৪৪৫খৃঃ পূঃ তৈরী করেন।এই মূর্তি প্রাচীন বিশ্বের সপ্তাশ্চর্যের অন্যতম। খৃঃ পূঃ পঞ্চম ও চতুর্থ শতাব্দীর অলিম্পিক শুধুমাত্র পুরুষদের জন্য সংরক্ষিত ছিল।
প্রাচীন অলিম্পিক গেমস
মূল খেলায় অংশগ্রহণের জন্য প্রতিযোগীদের যোগ্যতা অর্জন করতে হত, যাতে তাদের নাম তালিকাভুক্ত হয়। সম্ভবতঃ শুধুমাত্র যুবাবয়সী প্রতিযোগীদেরই অংশগ্রহণে অনুমতি দেওয়া হত। গ্রীক লেখক প্লুটার্কের লেখা থেকেও পাওয়া যায়, যে একজন প্রতিযোগীকে বয়স বেশি মনে হওয়ায় প্রাথমিক ভাবে অংশগ্রহণে নিষেধ করা হয়। পরে স্পার্টার রাজার কাছে ঐ প্রতিযোগীর যৌবনের সপক্ষে তার প্রেমিকা সাক্ষ্য দিলে, রাজার অনুমতিতে ঐ ব্যক্তি প্রতিযোগিতায় অংশগ্রহণে সমর্থ হয়। অংশগ্রহণের আগে সকল প্রতিযোগীকে জিউসের মূর্তির সামনে এই মর্মে শপথ গ্রহণ করতে হত যে তারা দশ মাস যাবৎ অনুশীলন করেছে।
প্রাচীন অলিম্পিক গেমস
পেলোপোনেসিয়ান যুদ্ধের সময় অলিম্পিক গেমস এক গভীর সংকটে পড়ে। এই যুদ্ধ মূলত অ্যাথেন্স ও স্পার্টার মধ্যে হলেও, বাস্তবিক ক্ষেত্রে প্রায় সব গ্রিক নগররাষ্ট্রই কোনো না কোনো ভাবে জড়িয়ে পড়ে। এই সময়ের অলিম্পিক মূলতঃ বিভিন্ন রাজনৈতিক সমঝোতা ঘোষণা ও যুদ্ধ জয়ের কামনায় ঈশ্বরের কাছে বলি দেবার জায়গা হয়ে ওঠে।
ফিফা বিশ্বকাপ
বিশ্বের প্রথম আন্তর্জাতিক ফুটবল খেলা হয়েছিল ১৮৭২ সালে স্কটল্যান্ড ও ইংল্যান্ডের মধ্যে। প্রথম আন্তর্জাতিক প্রতিযোগিতা ছিল ১৮৮৪ সালে শুরু হওয়া ব্রিটিশ হোম চ্যাম্পিয়নশিপ। এ সময়ে গ্রেট ব্রিটেন ও আয়ারল্যান্ডের বাইরে ফুটবল খেলা বলতে গেলে অনুষ্ঠিতই হত না। সেই শতাব্দীর শেষের দিকে বিশ্বের অন্যান্য প্রান্তে ফুটবলের জনপ্রিয়তা বৃদ্ধি পেতে থাকে এবং এটিকে ১৯০০, ১৯০৪ ও ১৯০৬ সালের অলিম্পিকে প্রদর্শনী খেলা হিসেবে রাখা হয় তবে এর জন্য কোন পুরস্কার বরাদ্দ ছিল না। ১৯০৮ সালের অলিম্পিকে ফুটবল প্রথম আনুষ্ঠানিক খেলার মর্যাদা পায়। এফএ’র পরিকল্পনা অনুযায়ী এই প্রতিযোগিতা ছিল অপেশাদার খেলোয়াড়দের জন্য এবং এটিকে প্রতিযোগিতার চেয়ে প্রদর্শনী হিসেবেই সন্দেহের দৃষ্টিতে দেখা হত। ১৯০৮ ও ১৯১২ দু’টি অলিম্পিকেই গ্রেট ব্রিটেন (যাদের প্রতিনিধিত্ব করেছিল ইংল্যান্ড জাতীয় অপেশাদার ফুটবল দল) জয়লাভ করে।
অলিম্পিকে নরওয়ে
নরওয়ে প্রথম অলিম্পিক গেমসে অংশগ্রহণ করে ১৯০০ সালে। ১৯০৪ গ্রীষ্মকালীন গেমসে অংশগ্রহণ না করলেও ১৯০৮ গেমসে পুনরায় ফিরে আসে এবং পরের প্রতিটি গ্রীষ্মকালীন গেমসে প্রতিদ্বন্দ্বিতা করেছে। শুধুমাত্র ১৯৮০ মস্কো গেমস যুক্তরাষ্ট্রের নেতৃত্বে বয়কট করেছিল। এছাড়া নরওয়ে শীতকালীন অলিম্পিক গেমসের সকল আসরে প্রতিনিধিত্ব করে আসছে।
ক্রিকেট বিশ্বকাপের ইতিহাস
১৮৭৭ সালে অস্ট্রেলিয়া ও ইংল্যান্ডের মধ্যকার প্রথম টেস্ট খেলা অনুষ্ঠিত হয়। ১৯০০ সালের গ্রীষ্মকালীন অলিম্পিকে ক্রিকেট খেলা অন্তর্ভুক্ত হয়েছিল। গ্রেট ব্রিটেন ১৫৮ রানের ব্যবধানে ফ্রান্সকে হারিয়েছিল। পরবর্তীকালে আন্তর্জাতিক অলিম্পিক কমিটি ক্রিকেট খেলা বাদ দেয়।
অলিম্পিকে পূর্ব জার্মানি
পূর্ব জার্মানি বা জার্মান গণতান্ত্রিক প্রজাতন্ত্র জার্মান বিভাজনের পর ১৯৫১ সালের ২২ এপ্রিল আলাদা জাতীয় অলিম্পিক কমিটি গঠন করে। এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮৪ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮৪ লস এঞ্জেলেস গেমসে জার্মানি সোভিয়েত ইউনিয়নের নেতৃত্বে বয়কট করেছে।
আন্তর্জাতিক অলিম্পিক কমিটি
২৩ জুন, ১৮৯৪ সালে অলিম্পিক গেমসকে পুণরুজ্জীবিত করার লক্ষ্যে একটি পিয়ের দ্য কুবেরত্যাঁ আন্তর্জাতিক প্রতিযোগিতার রূপরেখা প্রণয়ন করেন। ব্যারন আশাবাদী ছিলেন যে, এ প্রতিযোগিতার মাধ্যমে আন্তর্জাতিক সম্প্রদায়ের মধ্যে পারস্পরিক সৌহার্দ্য, যোগাযোগ এবং শান্তির সুমহান বাণী প্রতিষ্ঠিত হবে। এ প্রেক্ষাপটে প্রধান সংস্থা হিসেবে আইওসি বিভিন্ন দেশের স্থানীয় প্রশাসন এবং কর্তৃপক্ষের সাথে ক্রীড়ানুষ্ঠান আয়োজনের ব্যাপারে আলোচনায় অগ্রসর হয়। এছাড়াও, সংস্থাটি কপিরাইট, ট্রেডমার্কসহ অন্যান্য বিষয়াদিও অলিম্পিক গেমসের সাথে সম্পৃক্ত রাখতে সচেষ্ট হয়।
আন্তর্জাতিক অলিম্পিক কমিটি
প্রাচীন গ্রিসে দেবতাদের বাসভূমি হিসেবে স্বীকৃত অলিম্পাস পাহাড়ের পাদদেশে গ্রিক দেবতাদের সম্মানার্থে যে খেলাধুলার প্রতিযোগিতা আয়োজন করা হতো তা অলিম্পিক গেমস নামে পরিচিত। খ্রিস্ট-পূর্ব ৭৭৬ অব্দ হতে ৩৯৬ খ্রিস্টাব্দ সময়কালে এ খেলা প্রচলিত ছিল। পরবর্তীতে ১৮৯৬ সালে ফ্রান্সের ব্যারন পিয়ের দ্য কুবেরত্যাঁ'র উদ্যোগে আধুনিক অলিম্পিক গেমস পুণরায় প্রচলিত হয়।
অলিম্পিক চিহ্ন
রিংসগুলি হল সাদা পটভূমির উপর নীল, হলুদ, কালো, সবুজ ও লাল রঙের পাঁচটি পরস্পর-আলিঙ্গনাবদ্ধ চাকতি, যা অলিম্পিক রিংস নামে অধিক পরিচিত। চিহ্নটি ১৯১২ সালে দে কোবার্টিন তৈরী করেন। প্রচলিত কথা অনুসারে তিনি এশিয়া, আফ্রিকা, আমেরিকা, অস্ট্রেলিয়া ও ইউরোপ - এই পাঁচটি মহাদেশকে একসাথে দেখিয়েছেন এই চিহ্নে। তাঁর কথা অনুযায়ী পতাকার ছয়টি রঙ (সাদা পটভূমিকেও ধরা হচ্ছে) অংশীদারী সমস্ত দেশকে দেখায়। প্রাথমিক ভূমিকায়, কোবার্টিন "Olympique (অলিম্পিক)" -এর অগাস্ট ১৯১২ সংস্করণে লিখেছেন:
অলিম্পিক ক্রীড়া প্রতিযোগিতা
শুরুর দিকে আইওসি কর্পোরেট পৃষ্ঠপোষকদের কাছ থেকে অলিম্পিক গেমসের জন্য অর্থ সংগ্রহের বিরুদ্ধাচরণ করলেও ১৯৭২ সালের পর থেকে আইওসি ব্যবসায়িক অংশীদারদের আকর্ষনীয় ও লোভনীয় প্রস্তাবের পক্ষে মত দেয় এবং জোয়াও এন্টোনিও সামারাঞ্চের সময়কাল থেকে শুরু করে আজ পর্যন্ত অলিম্পিক গেমস কর্পোরেট পৃষ্ঠপোষকদের তাদের পণ্য বিপণনের সুযোগ তৈরী করার মাধ্যমে বিপুল পরিমাণ তহবিল পেয়ে আসছে।
দাবা অলিম্পিয়াড ১৯২৭
১ম দাবা অলিম্পিয়াড, জুলাই ১৮ থেকে জুলাই ৩০, ১৯২৭ সালে লন্ডন, যুক্তরাজ্যে ফিদে আয়োজন করে। ১ম মহিলা বিশ্ব দাবা চ্যাম্পিয়নশিপ এই অলিম্পিয়াডের সময় অনুষ্ঠিত হয়।
স্বর্ণপদক
১৮৯৬ সালের গ্রীষ্মকালীন অলিম্পিক্‌সের আসরে বিজয়ী বা চ্যাম্পিয়ন প্রতিযোগীদেরকে স্বর্ণপদক প্রদান করা হয়নি। বিজয়ীকে রূপার পদক ও জলপাই পাতার মুকুট প্রদান করার মাধ্যমে সম্মানিত করা হয়েছিল। দ্বিতীয় স্থান অধিকারীকে তামা বা ব্রোঞ্জের পদক ও লরেল পাতার মুকুট প্রদান করা হয়। ১৯০০ সালে অধিকাংশ বিজয়ীকে পদকের পরিবর্তে কাপ কিংবা ট্রফি দেয়া হয়। পরবর্তীতে ১৯০৪ সালের গ্রীষ্মকালীন অলিম্পিকে প্রথম তিন স্থান অধিকারীকে স্বর্ণপদক, রৌপ্যপদক এবং ব্রোঞ্জপদক প্রদান করা হয়। এ ধারাটি পরবর্তীকালে বিভিন্ন ক্রীড়া প্রতিযোগিতায় অনুসরণ করা হয়। স্বাগতিক দেশের টাকশাল বা কোষাগার থেকে পদক প্রদানের দায়িত্ব অর্পণ করা হয়। ১৯২৮ গ্রীষ্মকালীন অলিম্পিক্‌সের আসর থেকে শুরু করে ১৯৬৮ গ্রীষ্মকালীন অলিম্পিক্‌সের আসর পর্যন্ত ফ্লোরেন্সে জন্মগ্রহণকারী বিখ্যাত চিত্রকর ও ভাস্কর গিউসেপ্পি ক্যাসিওলি'র অঙ্কিত নকশার একপার্শ্বে স্বাগতিক শহরের নাম ও অন্যপার্শ্বে অলিম্পিক চ্যাম্পিয়নের প্রতিকৃতি সম্বলিত পদকের প্রচলন ছিল। লক্ষ্যণীয় যে, ক্যাসিওলি'র অঙ্কিত নকশায় রোমানদের রঙ্গস্থলের দৃশ্য তুলে ধরা হয়েছে যা গ্রীক নাম থেকে উদ্ভূত। ১৯৭২ সালের গ্রীষ্মকালীন অলিম্পিক্‌স থেকে ২০০০ সালের গ্রীষ্মকালীন অলিম্পিক্‌স পর্যন্ত ক্যাসিওলি'র অঙ্কিত নকশায় অল্প পরিবর্তন করা হয়। কিন্তু সম্মুখ পার্শ্বের নকশা ২০০৪ সালের এথেন্স অলিম্পিকে পরিবর্তিত হয়।
অলিম্পিক ক্রীড়া প্রতিযোগিতা
১৯৬৮ মেক্সিকো অলিম্পিকে প্রথমবারের জন্য অলিম্পিক ম্যাস্কটের ব্যবহার করা হয়। এই ম্যাস্কট মূলতঃ আয়োজক দেশের কোনো সাংস্কৃতিক ঐতিহ্যের দ্যোতক জন্তু বা মানুষের মূর্তি। কালে-দিনে, এটি সংশ্লিষ্ট অলিম্পিকের আসরের নিজস্ব বৈশিষ্টের প্রচারে প্রধান ভূমিকা নিয়েছে। বিশেষ করে ১৯৮০ মস্কো অলিম্পিকের ম্যাস্কট ভালুকছানা "মিশা" সারা বিশ্বে অসাধারণ জনপ্রিয়তা অর্জন করে। ওয়েনলক অলিম্পিয়ান গেমসের ম্যাস্কটের নাম ওয়েনলক; কারণ, এই খেলা যুক্তরাজ্যের শ্রপশায়ারের মাক ওয়েনলকে অনুষ্ঠিত হয়, যা এখনো নিয়মিতভাবে আয়োজিত হয়। এই খেলাই কুবেরত্যাঁকে অলিম্পিক আয়োজনের ভাবনায় অনুপ্রাণিত করেছিল।
অলিম্পিক ক্রীড়া প্রতিযোগিতা
১৯৭২ সালের মিউনিখে অনুষ্ঠিত গ্রীষ্মকালীন অলিম্পিক গেমসে সরাসরি সন্ত্রাসবাদী হানা হয়। ব্ল্যাক সেপ্টেম্বর নামক একটি ফিলিস্তিনই জঙ্গি সংগঠন ১১ জন ইজরায়েলি ক্রীড়াবিদকে অপহরণ করে। ইতিহাসের এই নির্মমতম ঘটনাটি মিউনিখ হত্যাকান্ড নামে পরিচিত। জঙ্গিরা তাদের অপহরণের পরপরই দুইজন ক্রীড়াবিদকে হত্যা করে এবং পরে বন্দীদের পালানোর চেষ্টা ব্যর্থ হলে বাকী নয়জনকেও হত্যা করে। উক্ত ঘটনায় ৫ জন জঙ্গি সহ একজন জার্মান পুলিশ কর্মকর্তাও নিহত হন।
ধনুর্বিদ্যা
১৯০০ থেকে ১৯২০ সালের মধ্যে আধুনিক অলিম্পিকে ধনুর্বিদ্যা অন্তর্ভুক্ত ছিল। কিন্তু আন্তর্জাতিকভাবে স্বীকৃত কোন নিয়ম-কানুন এ ক্রীড়ায় না থাকায় অলিম্পিক গেমস থেকে বাদ পড়ে যায়। ১৯৩০-এর দশকে আন্তর্জাতিক আর্চারি ফেডারেশন বা ফিটা গঠিত হয় ও আন্তর্জাতিক নিয়ম-কানুনের প্রবর্তন করা হয়। পরবর্তীতে ১৯৭২ সালে ব্যক্তিগত পর্যায়ে অলিম্পিকে পুণরায় অন্তর্ভুক্ত করা হয়। এরপর ১৯৮৮ সালে দলগত পর্যায়ে যুক্ত হয়। ১৯৯২ সালের প্রতিযোগিতায় এর নিয়ম-কানুন খানিকটা পরিবর্তিত হয়।
অলিম্পিক ক্রীড়া প্রতিযোগিতা
প্রাচীন গ্রীসে দেবতা জিউসের আবাসস্থল অলিম্পিয়ায় ধর্মীয় রীতি-রেওয়াজের সাথে অলিম্পিক গেমস অনুষ্ঠিত হত। মূলত প্রাচীন গ্রিক নগর রাষ্ট্রগুলোর প্রতিনিধিরাই এই ক্রীড়া প্রতিযোগিতায় অংশগ্রহন করত। সাধারন ক্রীড়া প্রতিযোগিতা ছাড়াও এই অনুষ্ঠানে মল্লযুদ্ধ, ঘোড়দৌড়, রথ প্রতিযোগিতা অনুষ্ঠিত হত। প্রাচীন বিভিন্ন লেখা থেকে জানা যায় যে বিভিন্ন নগর রাষ্ট্রের মধ্যে দন্দ্ব বা যুদ্ধাবস্থা বিরাজ করলেও এই প্রতিযোগিতা চলাকালীন সময়ে তা স্থগিত থাকত। এই যুদ্ধ এবং দন্দ্বে সাময়িক বন্ধ হয়ে যাওয়াকে “অলিম্পিকের যুদ্ধবিরতির নীতি” বলা হত। যদিও এই প্রাচীন ধারনাটি হয়ত একটি গল্পকথা কারণ গ্রীকরা কখনই যুদ্ধবিরতি করেনি। তবে এই রীতিটি অলিম্পিয়ামুখী তীর্থযাত্রীদের বিভিন্ন যুদ্ধরত নগর রাষ্ট্রের মধ্যে দিয়ে অবাধে চলাচল করতে সাহায্য করত। কারণ তারা মনে করত যে জিউস সকল তীর্থযাত্রীদের সুরক্ষা করেন। অলিম্পিকের জন্ম আজও মানুষের কাছে একটি রহস্য এবং কিংবদন্তি হয়ে আছে। তবে জনপ্রিয় একটি গল্পকথা মতে দেবতা জিউস এবং তার ছেলে হেরাক্লিস বা হারকিউলিস এই অলিম্পিক গেমসের জনক। এই গল্পকথার মতে হেরাক্লিসই এই অনুষ্ঠানকে অলিম্পিক নাম দেন এবং প্রত্যেক চার বছর পর পর এই গেমস অনুষ্ঠানের প্রচলন করেন।
অলিম্পিক চিহ্ন
অলিম্পিক গেমসের পতাকার নকসা ১৯২৫ সালে পিয়ের দে কোবার্টিন কর্তৃক তৈরী করা হয়েছিল।
অলিম্পিক ক্রীড়া প্রতিযোগিতা
১৮৫০ সালের দিকে ইংল্যান্ডের শ্রপশায়ারের মাক ওয়েনলকে আধুনিক যুগের মত করে অলিম্পিক গেমসের প্রচলন শুরু করেন ডঃ উইলিয়াম পেনি ব্রুকস। ডঃ ব্রুকস এই গেমের নাম দেন "ওয়েনলক অলিম্পিয়ান গেমস"। এই ক্রিড়াযজ্ঞটিই ধারাবাহিকভাবে আজ পর্যন্ত চলে আসছে। ডঃ ব্রুকস এই গেমের জন্য ১৮৬০ সালের ১৫ নভেম্বর ওয়েনলক অলিম্পিয়ান সোসাইটির প্রতিষ্ঠা করেন।
কমনওয়েলথ গেমস
কমনওয়েলথ গেমসের পাশাপাশি শারীরিকভাবে অক্ষম, পোলিও আক্রান্ত ক্রীড়াবিদদের জন্য কমনওয়েলথ প্যারাপলেজিক গেমস ১৯৬২ থেকে ১৯৭৪ সাল পর্যন্ত অনুষ্ঠিত হয়েছিল। প্রচলিত কমনওয়েলথ গেমসে শারীরিকভাবে অক্ষম ক্রীড়াবিদদেরকেও প্রদর্শনী বিভাগে দৌড়ের জন্য প্রথমবারের মতো অন্তর্ভুক্তি করা হয়। ১৯৯৪ সালে কানাডার ভিক্টোরিয়ায় অনুষ্ঠিত কমনওয়েলথ গেমসে এটি প্রবর্তিত হয়। ২০০২ সালের কমনওয়েলথ গেমসের ম্যানচেস্টার আসরে আন্তর্জাতিক পর্যায়ের বহু-ক্রীড়া বিষয়ে প্রতিবন্ধীরা পূর্ণাঙ্গ সদস্য রাষ্ট্রের ক্রীড়াবিদ হিসেবে অন্তর্ভুক্ত হন। এর ফলে পদক গণনা করা হবে যদি তারা জয়ী হন।কমনওয়েলথ গেমসের ১৯৩০ সালে অনুষ্ঠিত "ব্রিটিশ এম্পায়ার গেমসের" ১ম আসরে এগারটি দেশ অংশ নিয়েছিল। চার বৎসর অন্তর অনুষ্ঠিত এ প্রতিযোগিতা ২য় বিশ্বযুদ্ধের কারণে বাঁধাগ্রস্থ হয়। ১৯৪২ সালে এটি কানাডার মন্ট্রিলে অনুষ্ঠিত হবার কথা ছিল। এছাড়াও, ১৯৪৬ সালে এ প্রতিযোগিতা স্থগিত রাখতে হয়েছিল। প্রতিযোগিতাটি ১৯৫০ সাল পর্যন্ত ধারাবাহিকভাবে চলতে থাকে।
আন্তর্জাতিক গণিত অলিম্পিয়াডসমূহের তালিকা
১৯৫৯ সালে প্রথমবারের মত আন্তর্জাতিক গণিত অলিম্পিয়াড (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।
অলিম্পিক ক্রীড়া প্রতিযোগিতা
অলিম্পিক ব্র্যান্ডের স্বত্ব বাণিজ্যিক কোম্পানিগুলোর কাছে বিক্রয় করার বিষয়টি প্রবল সমালোচনার মুখে পড়ে। মূল অভিযোগ ছিল, এর ফলে অন্যান্য অর্থনৈতিক ভাবে লাভজনক ক্রীড়া প্রতিযোগিতার থেকে অলিম্পিকের কোনো পার্থক্য থাকছে না। এর অন্যতম প্রমাণ হল ১৯৯৬ সালের আটলান্টা ও ২০০০ সালের সিডনি অলিম্পিক। এই আয়োজক শহরগুলিকে বিভিন্ন বাণিজ্যিক কোম্পানি তাদের অলিম্পিক ব্র্যান্ডের অজস্র পণ্যে ছেয়ে ফেলেছিল সঙ্গে ছিল তীব্র বিপণন প্রতিযোগিতা। যা ছিল অলিম্পিকের মূল নীতির পরিপন্থী। পরে অলিম্পিক কমিটি ঘোষণা করে ভবিষ্যৎ আসরে এই ধরণের মাত্রাতিরিক্ত ব্যবসায়িক প্রচারণা বন্ধে পদক্ষেপ নেওয়া হবে। অপরদিকে অলিম্পিক গেমসের আয়োজক দেশ, গেমস এবং পরিকাঠামো সংক্রান্ত সকল ব্যয়ভার বহন করে; অথচ, আইওসি অলিম্পিক গেমসের যাবতীয় সিদ্ধান্ত নেওয়া থেকে শুরু করে অলিম্পিকের প্রতীক থেকে প্রাপ্ত যাবতীয় আয়ের পুরোটাই নেয়। এছাড়াও টিভিস্বত্ত্ব ও অন্যান্য বাণিজ্যিক পৃষ্ঠপোষকদের থেকে প্রাপ্ত অর্থের কিছুটা অংশও নিয়ে থাকে। এতকিছুর পরেও বিভিন্ন দেশ অলিম্পিক আয়োজনের অধিকারের জন্য তীব্র প্রতিযোগিতায় অংশ নেয় খুব ভালো করে জেনেও যে তারা তাদের লগ্নির হয়তো কিছুই ফেরত পাবে না। তবে গবেষণায় দেখা গেছে যে অলিম্পিক আয়োজনের ফলে আয়োজক দেশের ব্যবসা-বাণিজ্য প্রায় ৩০% বৃদ্ধি পায়।
যুব অলিম্পিক গেমস
যুব অলিম্পিক গেমস একটি আন্তর্জাতিক ক্রীড়াযজ্ঞ, ২০১০ সালের ১৪ থেকে ২৬ অক্টোবর এর প্রথম আসর অনুষ্ঠিত হয়েছিল সিঙ্গাপুরে। অলিম্পিক গেমসের আদলে প্রত্যেক চার বছর পর পর এর গ্রীষ্মকালীন ও শীতকালীন আসর অনুষ্ঠিত হয়। অলিম্পিক গেমসে অংশগ্রহণ করার কোন বয়সসীমা নির্ধারিত না থাকলেও যুব অলিম্পিকে অংশগ্রহনেচ্ছুদের বয়সসীমা ১৪ থেকে ১৮ বছরের মধ্যে হতে হবে। এই জাতীয় গেমস আয়োজন করার প্রথম ধারণা দেন অস্ট্রিয়ার জহান রোসেনজফ। ১৯৯৮ সালে ধারনা দেওয়ার পর তিনি এই যুব অলিম্পিকের আনুষ্ঠানিক প্রস্তাব করেন ২০০১ সালে যা আন্তর্জাতিক অলিম্পিক কমিটির ১১৯ তম কংগ্রেসে অনুমোদিত হয়।
মুষ্টিযুদ্ধ
বক্সিং এর জন্মলগ্ন প্রাচীন গ্রিস থেকে খ্রিস্টপূর্ব ৬৮৮ অব্দে অলিম্পিক গেমস। বক্সিং ১৬শ থেকে ১৮শ শতাব্দীর prizefights মূলত গ্রেট ব্রিটেনের (নিচের পৃষ্ঠায় আরো বিস্তারিত), আধুনিক বক্সিং এর অগ্রদূত মধ্যবর্তি ১৯শ শতাব্দীর মধ্যে, গ্রেট ব্রিটেন এবং পরে মার্কিন যুক্তরাষ্ট্রে।২০০৪ সালে, ESPN এ বিশ্বের সবচেয়ে জটিল খেলা হিসাবে স্থান পেয়েছিল বক্সিং।
গ্রীষ্মকালীন অলিম্পিকে ফিল্ড হকি
গ্রীষ্মকালীন অলিম্পিকে ফিল্ড হকি প্রতিযোগিতা সর্বপ্রথম পুরুষদের প্রতিযোগিতা হিসেবে ছয়টি দল নিয়ে ১৯০৮ গ্রীষ্মকালীন অলিম্পিকে শুরু হয়। কোন আন্তর্জাতিক হকি নিয়ন্ত্রণ সংস্থার অস্তিত্ব না থাকায় ১৯২৪ গ্রীষ্মকালীন অলিম্পিক প্রতিযোগিতা থেকে ফিল্ড হকিকে সরিয়ে দেওয়া হয়। এই সিদ্ধান্তের ফলে ঐ বছর প্যারিসে আন্তর্জাতিক হকি সংগঠন তৈরী হয়। এর পর ১৯২৮ গ্রীষ্মকালীন অলিম্পিক প্রতিযোগিতা থেকে প্রতিটি প্রতিযোগিতায় পুরুষদের হকি নিয়মিত হয়েছে। ১৯২৮ থেকে ১৯৬৮ গ্রীষ্মকালীন অলিম্পিকে ফিল্ড হকি পর্যন্ত প্রতিটি প্রতিযোগিতায় ভারত ও পাকিস্তানের মধ্যেই প্রতিটি স্বর্ণ পদক ভাগ হয়। ১৯৬৮ গ্রীষ্মকালীন অলিম্পিকের পর থেকে ফিল্ড হকিতে এই দুই দেশের আধিপত্য কমে অস্ট্রেলিয়া, নিউজিল্যান্ড, নেদারল্যান্ডস ও জার্মানীর প্রাধান্য বেড়ে যায়। ১৯৮০ গ্রীষ্মকালীন অলিম্পিক প্রতিযোগিতা থেকে মহিলাদের ফিল্ড হকি প্রতিযোগিতা শুরু হয়। ১৯৭৬ গ্রীষ্মকালীন অলিম্পিকে ফিল্ড হকি প্রতিযোগিতাতে প্রথম কৃত্রিম মাঠে খেলা হয়।
আন্তর্জাতিক অলিম্পিক কমিটি
এরপর থেকে ১৯৯২ সাল পর্যন্ত একই সালে গ্রীষ্মকালীন এবং শীতকালীন অলিম্পিক অণুষ্ঠিত হতো। ঐ বছরের পর আইওসি'র সিদ্ধান্তক্রমে গ্রীষ্মকালীন অলিম্পিক ক্রীড়ার দু'বছর পর ১৯৯৪ সালে পুণরায় শীতকালীন অলিম্পিক অণুষ্ঠিত হয়েছিল। এর মূল কারণ ছিল নাম বিভ্রাট, প্রতিযোগিতা আয়োজনের পরিকল্পনা, বছরের দূরত্ব এবং সর্বোপরি অর্থনৈতিক ঘাটতি মোকাবেলায় আইওসি'র সক্ষমতা অর্জন করা। মূলতঃ আর্থিক আয় বৃদ্ধি পায় অলিম্পিক ক্রীড়া অণুষ্ঠানের বছরগুলোয়।
আর্টিস্টিক জিমন্যাস্টিকস
১৯২৮ সালে অলিম্পিকে মহিলাদের আর্টিস্টিক জিমন্যাস্টিকস ক্রীড়াবিষয় অন্তর্ভুক্ত হয়। ১৯৫০ সালে বিশ্ব জিমন্যাস্টিকস চ্যাম্পিয়নশীপের দ্বাদশ আসরে মহিলা আর্টিস্টিক জিমন্যাস্টিকস যুক্ত হয়। দলগত প্রতিযোগিতা, অল-এরাউন্ড ও অ্যাপারেটাস মূল খেলার মর্যাদা পায়। ১৯৫২ সালে হেলসিঙ্কিতে অণুষ্ঠিত গ্রীষ্মকালীন অলিম্পিকে আর্টিস্টিক জিমন্যাস্টিকস যুক্ত হয় ও অদ্যাবধি সংযুক্ত আছে।
অলিম্পিক ক্রীড়াসমূহ
অলিম্পিক ক্রীড়া বলতে গ্রীষ্মকালীন ও শীতকালীন অলিম্পিক গেমসের অন্তর্ভুক্ত সমস্ত ক্রীড়াকে বোঝায়। বর্তমানে গ্রীষ্মকালীন ও শীতকালীন অলিম্পিক গেমস মিলিয়ে ৩৫টি ক্রীড়া, ৫৩টি ডিসিপ্লিন এবং ৪০০টিরও বেশি ইভেন্ট আছে।